இராணுவத்தினரின் நற்பணிகளை மறைப்பதற்கு .வி.பி எத்தனிப்பது கண்டிக்கத்தக்கது


வடக்கில் இன்று பூரண சமாதானமும் அமைதியும் நிலவுகின்ற மையினால் மக்கள் மகிழ்ச்சியோடு வாழ்ந்துகொண்டிருப்ப தைப் பார்த்து பொறாமைப்பட்டு, மீண்டும் அனாவசியமான பிரச்சினைகளை எழுப்பி, மக்கள் மனதில் தப்பபிப்பிராயத்தை ஏற்ப டுத்தி, அரசியல் லாபம் பெற ஜே. வி.பி எடுக்கும் முயற்சிகளுக்கு வட பகுதி மக்களும் இந்நாட்டு மக்கள் அனைவரும் தக்கபதிலடி கொடுத்து வருகிறார்கள்.
மக்களால் இன்று குப்பைக் கூடைக்குள் தூக்கி எறியப்பட்டுள்ள ஜே.வி. பியினர், யுத்தம் முடிவடைந்து இரண்டு ஆண்டு காலம் கடந்து விட்ட போதிலும், வட பகுதியில் தொடர்ந்தும் இராணுவ ஆட்சி யின் கீழ் தமிழ் மக்கள் கொடுமைப்படுத்தப்படுகிறார்கள் என்று ஜே. வி.பி யின் பாராளுமன்ற உறுப்பினர் விஜித்த ஹேரத் முதலைக் கண்ணீர் வடிக்கும் ஓர் அறிக்கையை வெளியிட்டுள்ளார்.
இவ்வறிக்கைக்கு இரும்புப் பெண்மணி என்று அவரது சிறந்த நிர்வாகத் தினாலும், நேர்மையினாலும் மக்களால் அன்போடு அழைக்கப்படும் யாழ். மாவட்டத்தின் அரசாங்க அதிபர் திருமதி இமெல்டா சுகுமார் இது ஒரு பொய்யான கூற்று. இன்று வட பகுதியில் தமது தலைமை யின் கீழ் சிறந்த முறையில் சிவில் நிர்வாகம் நடைபெறுகிறது என்று திட்டவட்டமாக அறிவித்துள்ளார்.
ஜே.வி.பி பாராளுமன்ற உறுப்பினர், விஜித்த ஹேரத் நாட்டின் வட பகு தியில் சிவில் நிர்வாகம் செயலிழந்து, அங்கு இராணுவ ஆட்சியே நடைபெறுகிறது என்று தெரிவித்த கருத்துக்கு வட இலங்கையிலு ள்ள அரச ஊழியர்களும், பொதுமக்களும் தங்கள் வன்மையான எதிர்ப்பையும் தெரிவித்துள்ளார்கள்.
ஜே.வி.பியினர் இவ்விதம் போலியான அரசாங்க எதிர்ப்பு சுலோகங் களை கொழும்பு லிப்டன் சுற்றுவட்டத்தில் கூட்டங்களை நடத்தி, மக் களை ஏமாற்றுவதற்கு பதில் அவர்கள் வட பகுதிக்கு சென்று, உண்மை நிலையை பார்க்க வேண்டும். அப்போதாவது அவர்கள் வாயைப் பொத்திக் கொண்டு இருந்து, வட பகுதி நிலவரம் குறித்து, தெரியாத விடயங்களை பேசாமல் இருப்பதே நல்லது என்ற தீர்மான த்தை எடுக்க முடியும்.
திருமதி சுகுமார் இது பற்றி தொடர்ந்தும் கருத்து தெரிவிக்கையில், இரா ணுவத்தினரும், பொலிஸாரும் சிவில் நிர்வாகத்தை சீரான முறையில் நடத்துவதற்கு தமக்கும், தமது சிரேஷ்ட அதிகாரிகளுக்கும் பூரண ஒத்துழைப்பை நல்கி வருகிறார்கள் என்று கூறினார். இத்துடன், தன் னுடன் ஒன்றிணைந்து யாழ் மாவட்டத்தின் சகல அரச பணிகளுக் கும் இவர்கள் உதவியையும் ஒத்துழைப்பையும் மனமுவந்து தருகி றார்கள் என்றும் குறிப்பிட்டுள்ளார்.
இராணுவத்தினரும், பொலிஸாரும் எந்நேரமும் தங்களுக்கு உதவி செய்ய தயாராக இருக்கிறார்கள் என்றும் தெரிவித்த அரசாங்க அதி பர், யாழ். மாவட்டத்திலுள்ள அதியுயர் பாதுகாப்பு வலயத்தில் புதை க்கப்பட்டிருந்த தரைக்கண்ணிவெடிகளை அகற்றுவதற்கு இராணுவத் தின் பொறியியல் பிரிவு செய்த உதவியை தம்மால் மறக்க முடியாது என்றும் அதனால் தனது தலைமையிலான சிவில் நிர்வாகத்திற்கு அங்கு 17 ஆயிரம் குடிபெயர்ந்த மக்களை மீள்குடியேற்றும் சாத னையை வெற்றிகரமாக நிறைவேற்ற முடிந்தது என்றும் கூறினார்.
யாழ். உயர் பாதுகாப்பு வலயத்தில் எவ்வித பிரச்சினையும் இன்றிய இவ் விதம் மக்களை மீள் குடியேற்றியமை குறித்து, தமிழ் தேசிய கூட் டமைப்பின் பாராளுமன்ற உறுப்பினர்களான மாவை சேனாதிராஜா, சுரேஸ் பிரேமசந்திரன் ஆகியோர் தன்னை நேரில் சந்தித்து நன்றி தெரித்ததாகவும் திருமதி இமெல்டா சுகுமார் மேலும் தெரிவித்தார்.
2009 ஆம் ஆண்டு மே மாதம் நடுப்பகுதியில் எல்.ரீ.ரீ.ஈ க்கு எதிரான யுத்தம் வெற்றி பெறும் கட்டத்தில் இருந்தபோது, எல்.ரீ.ரீ.ஈ யின் பெண் போராளி ஒருவர், சைனற் குப்பியை விழுங்கி தற்கொலை செய்ய எத்தனித்தபோது, அந்த இளம் பெண்ணை தடுத்து நிறுத்திய மனித உள்ளம் கொண்ட ஒரு இராணுவ வீரர் தங்கச்சி, நீங்கள் மர ணிக்க கூடாது. உங்களை நாம் கொடுமைப்படுத்தாமல், காப்பாற்றி உங்கள் காயங்களை குணப்படுத்துவோம் என்று உறுதிமொழி அளி த்து, அப்பெண்ணை ஹெலிகொப்டர் மூலம் கொழும்பு தேசிய ஆஸ் பத்திரியில் சேர்த்து பணிவிடை செய்துள்ளார்.
இந்தப் பெண் அரசாங்கப் பாடசாலை ஒன்றின் ஆசிரியையாக இருந்த வர். இவருக்கு புனர்வாழ்வு அளித்து, விடுதலையை பெற்றுக் கொடு த்ததுடன், மீண்டும் அரச சேவையில் ஆசிரியையாக நியமிக்கப்படு வதற்கும் இராணுவத்தினர் பேருதவி புரிந்துள்ளார்கள்.
இவ்விதம் இலங்கை இராணுவம் இந்த யுத்தத்தின்போது மனிதாபிமான முறையில் நடந்துகொண்டது. இதனைப் பார்த்து, பொறாமைப்படும் ஜே.வி.பியினர் போலி குற்றச்சாட்டுகளை இராணுவத்தின் மீது சுமத் துவது கண்டிக்க தக்க செயலாகும்.
இப்படியான போலி வதந்திகளையும், எல்.ரீ.ரீ.ஈ ஆதரவாளர்களும் வெளி நாட்டிலுள்ள புலம் பெயர்ந்த தமிழர்களும் கற்பனையில் உருவாக் கும் அரசாங்கத்திற்கும், இராணுவத்திற்கும் எதிரான போலிக் குற்றச் சாட்டுக்கள் உண்மையானவை என்று நம்பியே பொறுப்பற்ற முறை யில் சர்ச்சைக்குரிய தருஸ்மன் அறிக்கை தயாரிக்கப்பட்டுள்ளது.
இந்த தடவை அரசாங்க கட்சியின் மே தினக் கூட்டத்தில் இவ்வறிக் கைக்கு எதிராகவும், ஜனாதிபதிக்கும் அரசாங்கத்திற்கும் தங்கள் பூரண விசுவாசத்தையும் ஆதரவையும் எடுத்துக் காட்டும் முகமாக பாட்டாளி மக்களும், இந்நாட்டு மக்கள் அனைவரும் அரசியல் பேத மின்றி ஓரணியில் தங்கள் எதிர்ப்பை தெரிவிப்பதற்கு தீர்மானித்தி ருப்பது உண்மையிலேயே இந்நாட்டு மக்களின் தேசப்பற்றை பறை சாற்றுவதாக அமையும்.
