தபால் மூல வாக்களிப்பு இன்றும் நாளையும்


கிழக்கு, சப்ரகமுவ மற்றும் வடமத்திய மாகாண சபைகளுக்கான தபால் மூல வாக்களிப்பு இன்றும் நாளையும் நடைபெறுகிறதென தேர்தல்கள் திணைக்களம் அறிவித்துள்ளது.
மூன்று மாகாண சபைகளுக்குமுரிய ஏழு மாவட்டங்களிலும் தபால் மூலம் வாக்களிப்பதற்கென ஒரு இலட்சத்து 789 பேர் தகுதி பெற்றுள்ளனர்.
இம்முறை இடம்பெறவுள்ள தபால் மூல வாக்களிப்புக்கு கிழக்கு மாகாணத்தில் 29,153 பேரும் சப்ரகமுவ மாகாணத்தில் 27,997 பேரும் வடமத்திய மாகாணத்தில் 43,714 பேரும் தகுதி பெற்றுள்ளனர்.
இதேவேளை இன்றும் நாளையும் தமது தபால் மூல வாக்குகளை செலுத்தத் தவறுவோர் எதிர்வரும் 08 ஆம் திகதி வரையில் தமக்குரிய மாவட்ட தேர்தல் அலுவலகத்துக்குச் சென்று தேர்தல் தெரிவத்தாட்சி அதிகாரி முன்னிலையில் வாக்களிக்க முடியுமெனவும் தேர்தல்கள் ஆணையாளர் நாயகம் மஹிந்த தேசப்பிரிய கூறியுள்ளார்.

