தமிழக அமைச்சரவையில் ஒன்றரை மாதத்தினுள் மாற்றம்

ஜெயலலிதா திடீர் நடவடிக்கை
தமிழக அமைச்சரவையில் ஆறு அமைச் சர்களது இலாகாக்கள் மாற்றப்பட்டுள்ளன. மறைந்த மரியம் பிச்சைக்குப் பதிலாக, சிறுபான்மை இனத்தைச் சேர்ந்த, ராணிப் பேட்டை எம்.எல்.ஏ. முகமது ஜான் புதிய அமைச்சராக நியமிக்கப்பட்டுள்ளார்.
தமிழகத்தில் அ.தி.மு.க அமோக வெற்றி பெற்று, புதிய அமைச்சரவை கடந்த மே 16ம் திகதி பதவியேற்றது. முதல்வர் ஜெய லலிதா உட்பட 34 அமைச்சர்கள் பதவி யேற்றனர். அமைச்சர்களின் செயல்பாடுகள் கண்காணிக்கப்பட்டு வந்தன. துறை வாரி யாக ஆய்வுக் கூட்டங்களையும் முதல்வர் நடத்த உள்ளார். இது தவிர பட்ஜெட் தயாரிப்பு பணியும் தொடங்கியுள்ளது.
இந்நிலையில் அமைச்சராக பதவியேற்ற ஒரு வாரத்தில் சுற்றுச் சூழல் துறை அமைச்சர் மரியம் பிச்சை வீதி விபத்தில் மரண மடைந்தார். இவர், இஸ்லாமியர். எனவே அமைச்சரவையில் மற்றொரு இஸ்லாமிய ருக்கு இடம் கிடைக்கும் என பேசப்பட்டது. இதன்படியே, புதிய அமைச்சராக ராணிப் பேட்டை தொகுதி எம். எல். ஏ. முகமது ஜான் நியமிக்கப்பட்டுள்ளார்.
முதல்வர் ஜெயலலிதாவின் அறிவுரைப் படி, முகமது ஜானை அமைச்சராக நிய மித்து, கவர்னர் பர்னாலா நேற்று முன் தினம் உத்தரவிட்டார். இவரது பதவியேற்பு நிகழ்ச்சி இன்று 29ம் திகதி காலை 10 மணிக்கு ராஜ்பவனில் நடைபெறுகிறது.
புதிய அமைச்சர் நியமனத்துடன், ஆறு அமைச்சர்களது இலாகாக்களும் மாற்றப்பட் டுள்ளன. புதிதாக பொறுப்பேற்கும் முகமது ஜான் வசம், பிற்படுத்தப்பட்டோர், மிகவும் பிற்படுத்தப்பட்டோர், சிறுபான்மை யினர் நலத்துறை ஒப்படைக்கப்பட்டுள்ளது.
இந்த இலாகாவை கவனித்து வந்த சின்னையா, இனி சுற்றுக் சூழல் மற்றும் மாசு கட்டுப்பாட்டுத்துறை அமைச்சராக செயல்படுவார். அமைச்சர் சண்முகவேலு விடம் இருந்து தொழில்துறை பறிக்கப்பட்டு, சிறு தொழில் உட்பட ஊரக தொழில் துறை அளிக்கப்பட்டுள்ளது. ஊரக தொழில்துறை அமைச்சராக இருந்த எம்.சி. சம்பத்திடம், சிறப்பு திட்ட அமுலாக்கத் துறை வழங் கப்பட்டுள்ளது. 
சண்முகவேலு வசம் இருந்த தொழில், இரும்பு கட்டுப்பாடு, கனிமங்கள் மற்றும் சுரங்கத் துறை, சிறப்பு திட்ட அமுலாக்கதத் துறையை வைத்திருந்த எஸ். பி. வேலுமணி வசம் ஒப்படைக்கப் பட்டுள்ளது.
அமைச்சர் கருப்பசாமி வசம் இருந்த கால்நடைத் துறை, அமைச்சர் சிவபதியிடம் ஒப்படைக்கப்பட்டுள்ளது. சிவபதி வசம் இருந்த விளையாட்டு மற்றும் இளைஞர் நலன் துறை, அமைச்சர் கருப்பசாமி வசம் ஒப்படைக்கப்பட்டுள்ளது. இந்த மாற்றங்கள் நேற்று முன்தினம் உடனடியாக அமுலுக்கு வந்தன.
