பாராளுமன்ற, மாகாண சபைகளின் அதிகாரங்கள் போன்று உள்@ராட்சி மன்றங்களின் அதிகாரங்களும் எமக்கு கிடைக்கும்


(மத்திய மாகாண மேலதிக குறூப் நிருபர்)
‘பாராளுமன்றம் மற்றும் மாகாண சபைகளின் நிர்வாக அதிகாரம் எம்வசமிருக்கையில் உள்ளூராட்சி மன்றங்களின் அதிகாரங்களை மற்றொரு கட்சிக்கு வழங்கினால் மக்களுக்கு நன்மை பயக்கப் போவதில்லை’ என்று பிரதமர் தி. மு. ஜயரத்ன, கம்பளை கஹடபிட்டிய நகரில் ஐ. ம. சு. முன்னணியின் தேர்தல் நடவடிக்கைகளுக்கான அலுவலக திறப்பு விழா நிகழ்வில் கலந்துகொண்டு உரையாற்றுகையில் குறிப்பிட்டார்.
பிரதமர் தொடர்ந்து உரையாற்றுகையில், மேலும் கூறியதாவது: ஐக்கிய தேசியக் கட்சிக்கோ, மக்கள் விடுதலை முன்னணிக்கோ வாக்களிப்பதன் மூலம் அது நாம் செய்து கொள்ளும் புத்திசாதுர்யமற்ற செயலாகும். இவ்வாறு வாக்களித்தால் மக்களுக்கு என்ன நன்மைகள் ஏற்படும்? ஆகப் போவது ஒன்றுமில்லை.
ஐக்கிய தேசியக் கட்சியும், ம. வி. முன்னணியும் பிரசாரங்களில் பல்வேறு கதைகளைக் கூறுகின்றனர். ஆனால் வாக்களிப்பவர்களாகிய நாம் நன்கு சிந்தித்து செயல்பட வேண்டும். இந்த தேர்தலானது ஜனாதிபதியையோ என்னையோ பாதிக்கப்போவதில்லை.
நடைபெறவுள்ள இந்த தேர்தலானது, தனக்கு பிடித்த ஒருவரை, கிராம மட்டத்தில் வேலை செய்யக்கூடிய ஒருவரைத் தெரிவு செய்து அவர்மூலம் அரசின் சேவைகளைப் பெற்றுக்கொள்ள தெரிவு செய்யப்படும் தேர்தலாகும். எனவே மக்கள் புத்திசா லித்தன மாக சிந்தித்து செயல்படுவார்கள் என எதிர் பார்க்கிறோம் என்றும் கூறினார். (ஐ)
