சமாதானம் பிறந்துள்ளதால் தமிழ், முஸ்லிம் எழுத்தாளர்களை ஊக்குவிப்பதற்கு இன்று வாய்ப்பு

சிங்கள, தமிழ் இலக்கிய படைப்புகளை மொழி பெயர்ப்பதற்கென நிதியமொன்றை உருவாக்குதல் தொடர்பான சபை ஒத்திவைப்புவேளைப் பிரேரணையை பாராளுமன்றத்தில் சமர்ப்பித்து ஐக்கிய மக்கள் சுதந்திர முன்னணி பாராளுமன்ற உறுப்பினர் ஏ. எச். எம். அஸ்வர் ஆற்றிய உரை
இப்பொழுது சில தனியார் நிறுவனங்களால் சிங்கள இலக்கியங்களைத் தமிழ் மொழிக்கும் தமிழ் இலக்கியங்களைச் சிங்கள மொழிக்கும் மொழிபெயர்க்கும் முயற்சிகள் மேற்கொள்ளப்பட்டு வருகின்றன. குறிப்பாக, திரு. சுமன சிறி கொடகே அவர்கள் “கொடகே சகோதரர்கள்” என்ற தனது நிறுவனத்தின் மூலம் இதுவரையில் தமிழ் மொழி யிலிருந்து சிங்கள மொழிக்கும் சிங்கள மொழியிலிருந்து தமிழ் மொழிக்கும் சுமார் 40க்கும் மேற்பட்ட புத்தகங்களை மொழிபெயர்த்து வெளியிட்டு வந்திருக்கிறார். அவரே தனியாக தமிழ் மொழியிலான நூல்களையும் வெளியிட்டு வருகிறார். அதேபோல் ஆனமடுவில் இயங்கும் சிட்னி டயஸ் மாக்ஸ் என்பவரின் “தோதென்ன” என்ற அமைப்பாலும் இப்பணி மேற்கொள்ளப்படுகிறது. இவர்களும் சுமார் 30க்கும் மேற்பட்ட சிங்கள - தமிழ் மொழிபெயர்ப்பு நூல்களை வெளியிட்டுள்ளார்கள். ஆனாலும் ஒப்பீட்டளவில் சிங்களத்திலி ருந்து தமிழுக்கு மொழிபெயர்க்கப்பட்ட நூல்களின் அளவுக்குத் தமிழிலிருந்து சிங்களத்துக்கு மொழி பெயர்க்கப்பட்ட நூல்களின் எண்ணிக்கை குறைவாகவே இருக்கிறது.
உயிருடன் இருந்த காலத்தில் கே. ஜி. அமரதாஸ, கலாநிதி அல்லாமா எம். எம். உவைஸ், திக்குவல்லை எம். எச். எம். ஷம்ஸ், ஜபருல்லா கான் போன்றவர்கள் சிங்கள, தமிழ் மொழிபெயர்ப்பு முயற்சிகளுக்குப் பாரிய பங்களிப்பைச் செய்திருக்கிறார் கள். இன்று தம்பிஐயா தேவதாஸ், சரோஜினி அருணாசலம், திக்குவல்லை கமால், இரா. சடகோபன், சுந்தரம் செளமியன், யாக்கூத், ராசூக், கராமத், நிலார் காசிம், ரஸ்மின் என பல தமிழ் பேசும் அன்பர்கள் சிங்கள இலக் கியங்களைத் தமிழுக்கும் தமிழ் இலக்கியங்களைச் சிங்களத்துக்கும் மொழிபெயர்க்கும் முயற்சியில் ஈடுபட்டுக் கொண்டிருக்கின்றார்கள். அதேபோல் சிங்கள அன்பர்களான உபாலி லீலாரட்ன, மடுல்கிரிய விஜயரட்ன, விஜித பிரபா, சரத் ஆனந்த போன்ற வர்கள் தமிழ் மொழி யைக் கற்று, தமிழ் இலக்கியங்களைச் சிங் கள மொழியில் மொழி பெயர்க்கும் பணியில் ஈடுபட்டுக் கொண்டிருக் கின்றார்கள். இத்துறை யில் மேமன் சமூக நண்பர், மேமன்கவி எடுத்துவரும் முயற்சிக ளையும் நான் இச் சபையிலே வெகுவாகப் பாராட்ட விரும்புகி றேன்.
எமது இன்னுமொரு சாதனையையும் இங்கு குறிப்பிட வேண்டும். தமிழ் நாட்டு எழுத்தாளர் கு. சின் னப்பா பாரதி அவருடைய நாவல்களை திரு. உபாலி லீலாரட்ன என்ற நமது இலங்கையர் சிங்களத்தில் மொழிபெயர்த்ததன் மூலம் இந்திய வரலாற்றிலே முதன்முதலாக சிங்கள நூல் ஒன்றுக்கு விருதினைப் பெற்றி ருக்கிறார். இது வரலாற்றுப் பெருமை மிக்க சாதனையாகும் என்பதைக் குறிப்பிட்டுக் கொள்ள விரும்புகின்றேன். இந்தியாவில் சாகித்திய மண்டல பரிசு பெறும் நூல்கள், இந்தியாவின் பிற மொழிகளில் மொழி பெயர்க்கப்படுகின் றன. அதேபோல் இலங்கையிலும் சாகித்திய மண்டல பரிசு பெறும் சிங்கள, தமிழ் நூல்கள் பரஸ்பர மெழிகளில் மொழிபெயர்க்கப்பட வேண்டும்.
இலங்கையில் தமிழில் பல கலை இலக்கிய சிறு சஞ்சிகைகள் நீண்ட காலமாகப் பெரும் போராட்டத் துடனேயே வெளிவந்து கொண்டி ருக்கின்றன. குறிப்பாக கடந்த 46 ஆண் டுகளுக்கு மேலாக திரு. டொமினிக் ஜீவா அவர்களை ஆசிரியராகக் கொண்டு ‘மல்லிகை’, டாக்டர் தி. ஞானசேகரன் அவர்களை ஆசிரியராகக் கொண்டு ‘ஞானம்’, அந்தனி ஜீவா அவர்களை ஆசிரியராகக் கொண்டு ‘கொழுந்து’, பரணீதரனை ஆசிரியராகக் கொண்டு ‘ஜீவநதி’, மட்டக்களப்பி லிருந்து செங்கதிரோன் என்பவரை ஆசிரியராகக் கொண்டு ‘செங்கதிர்’ போன்ற பல சஞ்சிகைகள் வெளிவந்து கொண்டிருக்கின்றன. அத்தகைய சிறு சஞ்சிகைகளுக்கு அரச மட்டத்திலே அனுசரணை வழங்கப்படல் வேண்டும். அரச நிறுவனங்கள் தமது விளம் பரங்களை அச்சஞ்சிகைகளுக்கு வழங்குதல் அவற்றுக்கு வழங்கும் அனு சரணைகளில் ஒன்றாக அமையலாம்.
(07ம் பக்கம் பார்க்க)
