அருட்பணி பயிற்சியாளர்கள் மக்கள் பணியில் அக்கறை கொள்ள வேண்டும்

பரி. பாப்பரசர் வேண்டுகோள்
ருட்பணியாளர்களாகப் பயிற்சி பெறுவோர் மக்கள் பணியைத் தம் வாழ்வின் மையமாகக் கொண்டிருப்பது அவசியமென திருத்தத்தை 16வது ஆசீர்வாதப்பர் தெரிவித்துள்ளார்.
அருட்பணியாளர்கள் தங்கள் தனிப்பட்ட வளர்ச்சியில் கவனம் செலுத்துவதை விட மக்கள் பணியில் அக்கறையுடன் செயற்பட வேண்டும் எனவும் திருத்தத்தை கேட்டுக்கொண்டுள்ளார்.
உரோம் நகரில் இயங்கும் ஸ்பானிய பாப்பிறைக் கல்லூரி அதன் பொன் விழாவைக் கொண்டாடுகிறது. இதனையொட்டி அக்கல்லூரியின் நிர்வாகிகள் மாணவர்கள் உள்ளிட்ட குழுவினர் சுமார் 150 பேர் திருத்தந்தையை வத்திக்கான் திருப்பீடத்தில் சந்தித்துக் கலந்துரையாடினர்.
இதன்போதே பரிசுத்த பாப்பரசர் இவ்வாறு தெரிவித்துள்ளார்.
ஸ்பானிய மறை மாவட்டக் குழுக்களின் பாதுகாவலராக புனித அவிவா நகர் ஜோன் விளங்குகிறார். புனிதரின் திருநாளன்றே மேற்படி சந்திப்பு இடம்பெற்றுள்ளது.
இதேவேளை; சிரியாவில் பாதிக்கப்பட்ட மக்களுக்கு திருத்தந்தை ஒரு இலட்சம் டொலரை உதவியாக வழங்கியுள்ளார்.
சிரியாவில், குறிப்பாக ஹோம்ஸ் மற்றும் அலெப்போ நகரங்களில் பாதிக்கப்பட்ட அப்பாவி மக்களுக்கு, அந்நாட்டுக் கத்தோலிக்கத் திருஅவை, கரித்தாஸ் பிறரன்பு நிறுவனம் வழியாகப் பல்வேறு மனிதாபிமான உதவிகளைச் செய்து வரும் வேளை, திருத்தந்தையும் அத் திருஅவையின் பணிகளுக்கென வத்திக்கான ‘கோர் உனும்’ எனும் பிறரன்பு அவை மூலம் ஒரு இலட்சம் டாலரை வழங்குகிறார்.
சிரியா நாட்டில் வன்முறை முடிவுக்கு வரவும், பொது மக்களின் நலனைக் கருத்தில் கொண்டு, சண்டையிடும் தரப்பினர் உரையாடல் மூலம் அமைதி மற்றும் ஒப்புரவுப் பாதையில் செல்லுமாறும் திருத்தந்தை 16 ஆம் பெனடிக் தொடர்ந்து அழைப்பு விடுந்து வருகிறார். துன்புறும் மக்களுக்காகச் செபிப்பதாகவும் அவர் கூறி வருவது குறிப்பிடத்தக்கது. (ஸ)
