


ழ்ப்பாண மாவட்டத் தில் தேர்தல் நடைபெ றாதிருக்கும் உள்ளூரா ட்சி மன்றங்களுக்கும் விரைவில் தேர்தலை நடத்துமாறு ஜனாதி பதியிடம் அமைச்சர் டக்ளஸ் தேவானந்தா வேண்டுகோள் விடுக்கப்போகின்றார் என்ற செய்தி பத்திரிகைகளில் வெளியாகியது. 
யாழ்ப்பாணம் மாநகர சபைத் தேர்தல் அண்மையில் நடந்து முடிந்தது தெரிந்ததே. இன்னும் மூன்று நகர சபைகளும் பதினா ன்கு பிரதேச சபைகளும் யாழ்ப்பாண மாவட்டத்தில் தேர்தல் நடைபெற வேண் டியனவையாக உள்ளன. இச் சபைகளில் மக்களின் பிரதிநிதித்துவம் இல்லாததால் துரைத்தன நிர்வாகமே நடைபெறுகின்றது. இச் சபைகளுக்கான தேர்தல் விரைவில் நடத்தப்பட வேண்டும் என்ற அமைச்சர் டக்ளஸ் தேவானந்தாவின் நிலைப்பாடு மிகவும் நியாயமானதும் அவசியமானது மாகும்.
இலங்கையின் ஏனைய பகுதிகளிலுள்ள உள்ளூராட்சி மன்றங்கள் மக்களால் தெரிவு செய்யப்பட்ட பிரதிநிதிகளின் நிர்வாகத் தில் இயங்கும் போது, யாழ்ப்பாணத்திலு ள்ள உள்ளூராட்சி மன்றங்கள் மாத்திரம் மக்கள் பிரதிநிதித்துவம் இல்லாதிருப்பது இம் மன்றங்களின் அதிகார எல்லைக்குட் பட்ட பிரதேசங்களில் வாழும் மக்களின் அடிப்படை ஜனநாயக உரிமையை மறுத லிப்பதாகும்.
யாழ்ப்பாண மாவட்டத்திலுள்ள எல்லா உள்ளூராட்சி மன்றங்களுக்கும் தேர்தல் நடத்துவதற்கான முயற்சிகள் மேற்கொள் ளப்படாமலில்லை. ஒவ்வொரு தடவையும் தேர்தலுக்கான அறிவித்தல் வெளியாகியதும் யாழ்ப்பாண மாவட்டப் பாராளுமன்ற உறுப்பினர்கள் எதிர்ப்புத் தெரிவித்ததால் அம் முயற்சி கைவிடப்பட்டது. 
முதலில் தமி ழர் விடுதலைக் கூட்டணியினதும் பின்னர் தமிழ்த் தேசியக் கூட்டமைப்பினதும் பாரா ளுமன்ற உறுப்பினர்களே எதிர்ப்புத் தெரி வித்தவர்கள். தேர்தலை நடத்துவதற்கான சூழ்நிலை இல்லை என்பது ஒவ்வொரு தடவையும் இவர்கள் கூறிய காரணம். ஆனால் பாராளுமன்றத் தேர்தல்களின் போது இக் காரணத்தை அவர்கள் கூறவில்லை. அத் தேர்தல்களில் போட்டியிடுவதற்காக முண்டியடித்து முன்வந்தார்கள்.
தமிழ்ப் பாராளுமன்ற உறுப்பினர்கள் உள்ளூராட்சி மன்றத் தேர்தல்களுக்குக் காட்டிய எதிர்ப்பு அவர்களின் சொந்த நிலைப்பாடல்ல. புலிகளின் கருத்தையே அவர்கள் பிரதிபலித்தார்கள். புலிகளின் பேச்சாளர்களாகவே அவர்கள் எதிர்ப்புத் தெரிவித்தார்கள். 
இந்த எதிர்ப்பு மக்களின் நலனை நோக்கமாகக் கொண்டதல்ல, மக் களின் அடிப்படை ஜனநாயக உரிமைகளை மறுதலித்து அவர்களை அடிமைகளாக நட த்தும் புலிகளின் நோக்கத்துக்கு அமைவானது.
இப்போது நிலைமை மாறிவிட்டது. கிழ க்கு மாகாண மக்களைப் போல வட மாகாண மக்களும் புலிகளின் பிடியிலிரு ந்து விடுவிக்கப்பட்டிருக்கின்றார்கள். புலி களால் மறுக்கப்பட்டிருந்த ஜனநாயக உரி மைகளை இம் மக்கள் அனுபவிப்பதற்கான ஏற்பாடுகளைச் செய்யும் கடப்பாடு அர சாங்கத்துக்கு உண்டு. இதற்கான ஆரம்பம் உள்ளூராட்சி மன்றங்களின் தேர்தலாக இருக்கட்டும்.
இனப் பிரச்சினைக்கு அரசியல் தீர்வு காண வேண்டும் என்ற கோரிக்கையை முன்வை க்கின்ற அதே நேரம் உள்ளூராட்சி மன்றங் களின் தேர்தலுக்கு எதிர்ப்புத் தெரிவிப்பது முரண்பாடான நிலைப்பாடாக உள்ளது. அரசியல் தீர்வு எவ்வளவுக்கு அவசியமோ அதே அளவுக்கு உள்ளூராட்சி மன்றங்கள் மக்களின் பிரதிநிதிகளால் நிர்வகிக்கப்படு வதும் அவசியம். 
எனவே, இதுவரை எதிர்ப்புத் தெரிவித்தவர்கள் இனிமேலா வது மக்களின் நலனுக்கு முக்கியத்துவம் அளித்து உள்ளூராட்சி மன்றத் தேர்தல்களு க்கு ஒத்துழைப்பு நல்க வேண்டும்.
யாழ்ப்பாணம் மாநகர சபைக்கும் வவு னியா நகர சபைக்கும் அண்மையில் தேர் தல் நடத்தியதைப்போல, ஏனைய உள்ளூ ராட்சி மன்றங்களுக்கும் தாமதமின்றித் தேர்தல் நடத்துவதற்கான ஏற்பாடுகளை அரசாங்கம் செய்யுமென நம்புகின்றோம்.
