பாடசாலைகளில் வழிகாட்டல் ஆலோசனைச் சேவையின்அவசியப்பாடு ஏன் முக்கியத்துவம் பெறுகின்றது?



எமது நாட்டில் பல தசாப்த காலங்களுக்கு முன்னரான ஆரம்ப கால கட்டங்களில் எமது பாடசாலைகளின் எண்ணிக்கையானது குறைவாக காணப்பட்டதோடு, கல்வி பயிலும் மாணவர்களினது தொகையும் குறைந்தளவிலேயே காணப்பட்டது. 
இவ்வேளையில் மாணவர்களை வழிப்படுத்துவது அவர்களுக்கான வழிகாட்டல்களை வழங்குவது என்பது சிரமானதொரு விடயமாகத் தெரியவில்லை. ஏனெனில் கல்வி என்பது வழிகாட்டலுக்கானதொரு பாதையாகவே அனைவரினாலும் கருதப்பட்டு வந்தது. 
எனவே மாணவர்களுக்கு கற்பிக்கும் ஆசிரியர்களினால் அவர்களுக்கான வழிகாட்டல் ஆலோசனைகள் அவ்வப்போது வழங்கப்பட்டு வந்துள்ளமையினை நாம் அவதானிக்கலாம்.
ஆனால் இன்றைய நவீன உலகின் மாற்றமானது அனைத்தினையும் மாற்றமடையச் செய்திருப்பதனை நாம் காணலாம். 
தொழில்துறை, பொருளாதாரம், கல்வி, அபிவிருத்தி நடவடிக்கைகள், இவ்வாறாக அனைத்துத் துறைகளின் மாற்றமும் இன்றைய உலகின் நவீன மாற்றங்களாக மாறிக்கொண்டிருப்பதோடு இதில் எதிர் நீச்சல் போடத் தெரியாதவர்கள் அதில் மூழ்கிவிடும் நிலையும் காணப்படுகின்றது. 
இதனை மையமாகக் கொண்டுதான் ஐக்கிய நாடுகள் கல்வி, கலாசார, விஞ்ஞான ஸ்தாபனத்தின் (ஸினிரிஷிவிலி) அறிவுறுத்தலின் படி ‘சகல கல்வி நிலையங்களினதும் முக்கிய நோக்கம், மாற்றம் பெற்றுவரும் சூழலுக்கு ஏற்ற விதமாக மாணவர்களுக்கு தம்மை நெறிப்படுத்திக்கொள்ள வழிகாட்ட வேண்டும்’ என்ற விடயத்தினை வலியுறுத்துகின்றனர்.
எனவே நாம் இவற்றினை வைத்து நோக்கும் போது மாணவர்களின் நிலையறிந்து அவர்களுக்கான வழிகாட்டுதல்களை உளவளத் துணையானது செய்ய வேண்டியிருப்பதோடு, இன்றைய காலத்தின் கட்டாயத் தேவையும் அவசியப்பாடும் நிறைந்த ஒரு துறையாக இது காணப்படுகின்றது. 
எனவே இன்று எமது நாட்டில் தற்கொலை முயற்சியில் ஈடுபடும் கணிசமான தொகையினரில் மாணவர்கள் அடங்கியிருக்கின்றனர் என்ற விடயமானது அண்மையில் நாம் கலந்துகொண்ட கல்வியமைச்சின் ஓர் மாநாட்டின் போது வெளியிடப்பட்ட கருத்தாகும்.
ஆகவே இவைகளை வைத்துப் பார்க்கும் போது மாணவர்களுக்கான வழிகாட்டல் சேவையானது உடனடியாக மேற்கொள்ள வேண்டியிருப்பதோடு, நாட்டின் அனைத்துப் பாடசாலைகளிலும் இதற்கான நிலையங்களினை செயற்படுத்த வேண்டிய அவசியப்பாடு உள்ளது என்ற விடயமானது எமக்கு புலனாகின்றது. 
எனவேதான் இன்று கல்வி அமைச்சானது முன்னூறு மாணவர்கள் கல்வி கற்கும் ஒரு பாடசாலைக்கு தனியான வழிகாட்டல் ஆலோசனைப் பிரிவொன்றினை நிறுவியிருப்பதோடு, இதற்கு பொருத்தமான ஆசிரியர்களை ஈடுபடுத்தி அவர்களுக்கான பயிற்சிகளை மாணவர்களினது கல்வி உளவியலிலும், வழிகாட்டல் ஆலோசனை விடயத்திலும் வழங்கி வருவதோடு எதிர்காலத்தில் சுமார் இரண்டாயிரத்து பத்தாம் ஆண்டளவில் முழுமையாக இவ்வாறான ஆசிரியர்களை பாட விடய கற்பித்தல் விடயத்திலிருந்து விடுவித்து இவர்களை வழிகாட்டல் ஆலோசனைச் சேவையில் ஈடுபடுத்துவதற்கான நடவடிக்கையினை மேற்கொள்ளவிருக்கின்றனர்.
ஆனால் இன்று எமது பல பாடசாலைகளில் இதற்கான தனியான பிரிவொன்று உள்ளதோடு, அதற்கு நிரந்தரமான வழிகாட்டல் ஆலோசனை ஆசிரியர்கள் நியமிக்கப்பட்டிருக்கின்றனர். 
இவர்களுக்கான பயிற்சிகளையும் நெறிப்படுத்தல்களினையும் கல்வி அமைச்சும், மாகாணக் கல்வி அமைச்சும் வழங்கி வருகின்றது. ஆனால் இவர்களிலிருந்து மாணவர்கள் அடைந்து கொள்ளும் வழிகாட்டல் சேவையானது மிகவும் மந்தகதியில் உள்ளது என்ற உண்மை நிலையானது என்று எமது கவனயீர்ப்புக்குரியதொரு விடயமாகும்.
இவ்வாறான நிலை தோன்றுவதற்கு பலவாறான காரணங்கள் முன்வைக்கப்படுகின்றன. இன்று பாடசாலைகளில் அதிபர் ஆசிரியர்கள் ஆகியோருக்கான போதியளவான தெளிவின்மையானது இந்த வழிகாட்டல் ஆலோசனைச் சேவை தொடர்பில் உள்ளது. 
அதாவது இன்று ஒரு பாடசாலையினை பிரபல்யமடையச் செய்யும் விடயமாக கருதப்படுவது ஐந்தாம் ஆண்டு புலமைப் பரிசில் பரீட்சை, மாகாண மட்டப் பரீட்சை, க. பொ. த. சா.த பரீட்சை, க. பொ. த. உயர்தரப் பரீட்சை அல்லது போட்டி நிகழ்ச்சிகளில் அப்பாடசாலைகள் பெறும் நிலைகளாகும். இவையாவுமே ஒரு பாடசாலையினது உயர்மட்ட அடைவுகளாக கருதப்படுகின்றது.
எனவே இவற்றுக்கான தயார்படுத்தல்களை மாணவர்களிடம் இன்று அதிபர் தொடக்கம் ஆசிரியர்கள் வரை எதிர்பார்ப்பதோடு ஒரு பாடசாலையின் லிut ஜிut காணப்படும் விடயமும் இதுவாகத்தான் இருக்கின்றது.
எனவே கல்வி அமைச்சினால் நியமிக்கப்படும் வழிகாட்டல் ஆலோசனை ஆசிரியர்களை ஏனைய பாடங்கள் கற்பிப்பதற்கு பயன்படுத்துவதில் பாடசாலைகள் விருப்பம் காட்டுவதோடு இவர்களுக்கான எந்தவிதமானதொரு ஒத்துழைப்புக்களும், ஒத்தாசைகளும் வழங்கப்படாதொரு நிலையும் இன்று எமது பாடசாலைகளில் காணப்படும் நிலைகளும் உண்டு.
இவ்வாறான பாடசாலைகளில் அடைவு மட்டங்களாக பாடப்புள்ளிகள் கணிதம், விஞ்ஞானம், ஆங்கிலம் போன்ற பாடங்களினது புள்ளிகள் தாம் பிரதானமானவையாக நோக்கப்படுகின்றது. இந்த வழிகாட்டல் ஆலோசனைச் சேவையினை கல்வி அமைச்சானது வலியுறுத்தியிருந்த போதும் இவர்கள் உதாசீனம் செய்வதனை நாம் கவலையோடு தெரிவிக்க வேண்டிய நிலையில் இருக்கின்றோம்.
நாம் ஏலவே குறிப்பிட்ட பாடங்களில் புள்ளி மட்டங்கள் அடைவு விகிதத்திற்கு உழைப்பது என்ற விடயத்தினை குறையாகக் காணவில்லை. ஆனால் அதனை முதன்மைப்படுத்தி இந்த வழிகாட்டல் ஆலோசனைச் சேவையினை இரண்டாம் பட்ச கண்கொண்டு நோக்குவதும், அதனை உதாசீனம் செய்தல் என்ற விடயமும் தான் இங்கு கவலைக்குரியதும், வேதனைக்குரியதுமான விடயமுமாகும்.
மேலும் நாம் எந்தவொரு விடயத்தினை மாணவர்களினது உள்ளத்தில் போடும் போதும் அதாவது கற்பிக்கும் வேளையில் மாணவர்களது உளநிலையில் அது தாக்கம் செலுத்த அல்லது சென்றடைய வேண்டுமாயின் இங்கு மாணவர்களது உளமேம்பாடு அவசியமானதாகும்.
அவர்களது உளநிலை மேம்பாடு அடையும் போது மாத்திரம்தான் இவர்களினது பாட அடைவுகளில் அதிகரித்த புள்ளிகளை பாடசாலைகளானது பெற முடியுமாக இருக்கும். 
இதற்கு மாற்றமான முறையில் ஒரு மாணவனிடம் அவனது குடும்ப வறுமை, வீட்டுப் பிரச்சினை, தனது சொந்த பிரச்சினைகள், பொதுவாக தனது உளநிலையினை பாதிப்படையச் செய்யும் எந்த விடயமாக இருப்பினும் அவர்கள் பாட ஏனைய விடயங்களில் பின்னடைவு காண்பதோடு நமது பாடத்தில் இவர்கள் சிறந்த பெறுபேறுகளை எமது பாடசாலைக்கு ஈட்டித்தர வேண்டும் என்ற விடயமும், நாம் இவர்களை வைத்து 8qகனவுகளும் இலவு காத்த கிளியின் கதையாகத்தான் நமக்கு ஏற்படும் என்பதில் எவ்விதமானதொரு ஐயமும் இல்லை.இன்று அதிகமான பாடசாலைகளின் நிலையும் இவ்வாறாகத்தான் இருக்கின்றது. 
ஆனால் புள்ளிகள் வெளியிடப்பட்டு அதில் குறைவாக அந்த மாணவர்கள் பெற்றிருப்பார்களேயானால் எமது பொது எதிரிகளாக அவர்களைக் கருதி இனிமேல் பாடசாலையின் எந்தவொரு செயற்பாடுகளிலும் இவர்களை இணைத்துக்கொள்வதில்லை என்று நாம் முடிவு எடுப்போமாயின் அதற்கு பொறுப்பாளிகள் அவர்கள் அல்ல நாம்தான் என்பதனையும் நாம் அறிந்துகொள்ள வேண்டியவர்களாக இருக்கின்றோம்.
எமது பிள்ளைகளை குறைகாண்பதனை விடுத்து நாம் சில வழிமுறைகளை எம்மில் அவர்கள் தொடர்பாக ஏற்படுத்திக் கொள்ள வேண்டியவர்களாக இருக்கின்றோம். இவ்வாறான பிழையான அணுகுமுறைகளிலிருந்து நாம் மாற வேண்டுமே தவிர பிள்ளைகளைக் குறை காண்பது என்பது தவறானதொரு விடயமாகும்.
இன்று எமது நாட்டிலும் வெளிநாடுகளிலும் இந்த வழிகாட்டல் ஆலோசனைச் சேவையானது விரிவுபடுத்தப்பட்டு வருகின்றது. பாடசாலைகள், பல்கலைக்கழகங்கள், பயிற்சி நிலையங்கள், மருத்துவ நிலையங்கள், தொழில் வழிகாட்டல் நிலையங்கள், குடும்ப அமைப்புக்கள் போன்ற அனைத்து விடயங்களிலும் இதன் அவசியப்பாடு உணரப்பட்டு அவை செயற்படுத்தப்படுவதனை நாம் காணலாம்.
வழிகாட்டல் சேவையானது பின்வரும் நான்கு விடயங்களை அடிப்படையாகக் கொண்டே இடம்பெற வேண்டியிருக்கின்றது.
* தம்மை தாமே அறிந்து உணர்ந்து கொள்வதற்கான சுயவிளக்கத்தினை துணை நாடியிடம் ஏற்படுத்துதல்.
* தமது சுயதிறன் அடைவுகளை வெளிக்கொணர்ந்து அவைகளை முழுமையாக விருத்தி செய்தல்.
* தம்மை நிஜங்களுக்கேற்றவகையில் இயைபாக்கம் அடையச் செய்தல்.
* கடந்தகால வாழ்க்கையிலிருந்து விடுபட்டு நிகழ்கால, எதிர்கால வாழ்க்கைக்கான தயார்படுத்தல்களை தம்மில் மேற்கொள்ளுவதற்கான சேவையினை வழங்குதல்.
இவ்வாறான இந்நான்கு அடிப்படை எண்ணக்கருக்கள் தாம் இந்த வழிகாட்டல் சேவையின் உயிர் நாடியாக காணப்படுகின்றது. அவைகளை மையமாகக் கொண்டே இவர்களுக்கான வழிகாட்டல் சேவையினை நாம் மேற்கொள்ளப்பட வேண்டியுள்ளது.
மாணவப் பருவத்தில் பிள்ளைகளுக்கு நெறிப்படுத்தல், வழிகாட்டல் என்பன பாடசாலைகளில் வழங்க வேண்டிய கட்டாயம் உள்ளது. ஒரு பிள்ளையின் எதிர்காலத்திற்கான திட்டமிடல்கள் இப்பருவத்தில் தாம் மேற்கொள்ள வேண்டும். சமூகப் பொருத்தப்பாடு அடையும் பருவமும் இப்பருவமாகும்.
முன்னைய சமூக அமைப்பினை ஒத்தவகையான ஒரு கட்டமைப்பு இன்று எம்மிடம் இல்லை என்ற யதார்த்தம் இன்று எல்லோராலும் உணரப்பட்டுள்ளது. இதற்கான காரணங்களாக தொழில்நுட்ப வளர்ச்சி, கிராமங்கள் நகர மயமாதல், அதிகரித்து வரும் சனத்தொகைப் பெருக்கம், இடப்பெயர்வுகள், யுத்த சூழல், கலாசார மாற்றங்கள் போன்ற விடயங்களின் பாதிப்புக்களானது இன்று பிள்ளைகளினது உளநிலையில் செல்வாக்குச் செலுத்தக் கூடியதொன்றாக காணப்படுகின்றது.
எனவே இவற்றுக்கான தீர்வுகளை பாடசாலைகளில் நாம் வழங்காது விடுவோமாயின் அவை பிள்ளையின் கற்றல் நடவடிக்கையில் தாக்கம் விளைவிப்பதோடு அவர்களது ஆளுமையில் பாதிப்பினை ஏற்படுத்தக் கூடிய ஒன்றாகவும் காணப்படும்.
வழிகாட்டல் ஆலோசனைச் சேவையானது ஏன் அவசியம்? என்ற கேள்விக்கான விடையாக பின்வரும் விடயங்களை நாம் முன்வைக்கலாம்.
* இன்றைய குடும்ப அமைப்பில் ஏற்படும் பிரச்சினைகளின் தாக்கம்
* நவீன மாற்றங்களினால் மாற்றமுறும் எமது சமூக கலாசார விடயங்கள்.
* பிள்ளைகளுக்கான கற்கை நெறி தொடர்பான வழிகாட்டுதல் வழங்கப்படுவதற்கான தேவைப்பாடுகள் அதிகரித்துள்ளமை.
* போட்டி உலகில் தொழில் வாழ்க்கைக்கான வழிகாட்டல்களை பிள்ளைகளுக்கு வழங்குதல்.
* எமது சமூக அமைப்பில் அறநெறி, மனித விழுமியங்கள் அருகிச் செல்லுதல்.
* யுத்தங்களின் தாக்கம் பிள்ளைகளின் உடல், உள, கல்வி போன்ற விடயங்களில் தாக்கம் ஏற்படுத்தல்.
* இயற்கை அழிவுகளின் தாக்கம்
* சுயமாக தம்மை எந்தவொரு விடயத்திற்கும் தயார்படுத்திக் கொள்ளுதல்
* ஆளுமை விருத்திக்கான வழிகாட்டுதல்களை வழங்குதல்.
இவ்வாறான பலவகையான நிலைமைகள் இன்று பிள்ளைகளினது கல்வி நடவடிக்கையில் தாக்கத்தினை ஏற்படுத்துகின்றன. எனவே இவ்வாறான மாணவர்களை கையாளும் விதத்தினையும், அவர்களுக்கு ஆறுதல் அளித்தல் போன்ற விடயத்தினையும் இன்று பாடசாலைகள் வழங்க வேண்டிய கட்டாயத்தில் இருக்கின்றன.
இதற்கான சேவையொன்று தனியாக இயங்கவேண்டியுள்ளது. அதற்கான வசதி வாய்ப்புகளை மறுக்காது எமது பாடசாலைகளில் நாம் வழங்குவதோடு இச்சேவைக்காக மாணவர்களை நன்கு கையாளக்கூடிய திறமையான பயிற்றுவிக்கப்பட்ட ஆசிரியர்கள் ஈடுபடுத்தப்பட வேண்டும்.
இன்று சர்வதேசத்தில் மாணவர்கள் தொடர்பான விழிப்புணர்வுகள் ஏற்படுத்தப்பட்டு வருகின்றது. இவர்களுக்கான சேவைகளை அவர்கள் பல வருடங்களுக்கு முன்னராகவே வழங்கியுள்ளனர். ஆனால் எமது நாட்டில் சுனாமிக்குப் பின்னரான விழிப்புணர்வுகள் பிற்பாடுதாம் இன்று பாடசாலைகளில் வழிகாட்டல் ஆலோசனைச் சேவை என்ற ஒன்று ஏற்படுத்தப்பட்டு அதற்கான வளங்கள் என்பன வழங்கப்பட்டுள்ளன.
இன்று எமது பிள்ளைகளின்ஆளுமை விருத்தியில் பாடசாலைகள் பாரியளவிலான பங்கினை வகிக்கின்றன, என்ற விடயமானது அனைவராலும் ஏற்றுக்கொள்ளப்பட்டுள்ளது. 
அவர்கள் தமது வாழ்வினை ஒளிமயமானதாக அமைத்துக்கொள்ள வேண்டுமாயின் சமுதாயப் பொருத்தப்பாடு உள்ளவர்களாக மாற வேண்டுமாயின் எமது பாடசாலைகளில் உள்ள வழிகாட்டல் ஆலோசனைச் சேவையானது மிகவும் தியாகத்தோடு செயற்பட வேண்டியுள்ளதோடு நாம் அதற்கான ஒத்துழைப்புக்களை வழங்க வேண்டியவர்களாக இருக்கின்றோம்.
இச்சேவையானது பிள்ளைகளின் உள்ளத்தோடு கையாளப்பட வேண்டிய விடயம் என்பதனால் இச்சேவையினை மேற்கொள்ளும் ஆசிரியர்கள் தம்மை முழுமையாக திறந்த உள்ளத்தோடு இதில் ஈடுபடுத்தி செயற்படக்கூடியவர்களாக இருக்க வேண்டும். மேலும் எமது நூறு விகிதமான பங்களிப்பு, அவதானம் போன்றவை இதில் செலுத்தப்பட வேண்டும். ஒரு ஆடை கிழிந்தால் தைத்துவிடலாம் உள்ளம் கிழிந்தால்?
எனவே இந்த வழிகாட்டல் ஆலோசனைச் சேவையினை எமது பாடசாலைகளில் சிறப்பாக நடைமுறைப்படுத்தி தி!=ரிw8ளின் உடல், உள மேம்பாட்டிற்கு வழியமைக்க அதிபர்கள், ஆசிரியர்களான நாம் எமது பங்களிப்புக்களை வழங்குவோமாக. எமது ஒத்துழைப்புக்களும், கருத்துக்களும் தான் இச்சேவையின் உயிர்நாடியாகும். 
அதனை உயிர்ப்பிப்பதும் வாழச் செய்வதும் எமது கைகளில்தான் உள்ளது. சிந்திப்போம் செயற்படுவோம் எமது பிள்ளைகளின் எதிர்கால சுபீட்சத்திற்காக அவர்களின் கனவுகளும் ஆசைகளும் நிறைவேற வேண்டும் என்பதற்காக.
ஏ. எல். எம். றிஸ்வி... -
உளவளத் துணைப் பயிற்றுனரும் வழிகாட்டல் ஆலோசனை ஆசிரியரும்,காத்தான்குடி.
