ராகுல் கூட்டத்தில் பாதணி வீச்சுக்குபா.ஜ.வின் தூண்டுதலே காரணம்


புதுடில்லி,
உத்தரக்காண்ட மாநிலத்தில் நடந்த காங். தேர்தல் பிரசார கூட்டத்தில் ராகுல் மீது பாதணி வீசிய சம்பவத்தில் பா. ஜ. வுக்கு தொடர்புள்ளது. இது குறித்து விரிவான விசாரணை நடத்த வேண்டும் என காங்கிரஸ் கட்சி செய்தி தொடர்பாளர் கூறினார்.
இந்த சம்பவம் குறித்து காங். செய்தி தொடர்பாளர் ரiத் ஆல்வி கூறியதாவது:- ராகுல் மீது பாதணி வீசியது துரதிருஷ்டவசமானது. தேர்தல் திகதி அறிவிக்கப்பட்டதிலிருந்தே ராகுலுக்கு அரசியல் எதிரிகள் உத்தரக்காண்டில் அதிகரித்துவிட்டனர்.
எனவே இந்த சம்பவம் முழுக்க முழுக்க பா. ஜ. வின் தூண்டுதல் தான். இது குறித்து அம்மாநில அரசு விரிவான விசாரணைக்கு உத்தரவிட வேண்டும்.
ராகுல் இசட் பிரிவு பாதுகாப்பில் உள்ளார். தேர்தல் நேரம் என்பதால் அவர் மீது எந்த வித தாக்குதலும் நடத்தலாம். எனவே இம்மாநிலத்தை ஆளும் பா. ஜ. அரசு தான் பாதுகாப்புதர வேண்டும். இது போன்ற சம்பவம் எதிர்காலத்தில் நடக்க அனுமதிக்க கூடாது என்றார்.
