அமர்நாத் குகைக் கோயில்


எங்கும் எதிலும் இன்றைய நவீன அறிவியலின் அபரிமிதமான வளர்ச்சி புரையோடிகிடக்கும் இந்த காலகட்டங்களிலும் இன்றைய நவீன விஞ்ஞானத்தால் பதில் கூற முடியாத கேள்விகள் என்று சில கேள்விகளை நம்மால் பட்டியலிட முடியும். அதில் ஒன்றுதான் 5000 ஆண்டுகளுக்கும் மேல் பழமையான இந்துக்களின் புனிதத்தலமாக கருதப்படும் அமர்நாத் குகைக்கோயில்.
முதலில் இந்த கோயில் எங்கு உள்ளது என்று பார்ப்போம். காஷ்மீர் மாநிலத்தில் உள்ள ஸ்ரீநகரில் இருந்து 141 கிலோ மீற்றர் தொலைவில், கடல் மட்டத்தில் இருந்து 13 ஆயிரம் அடி உயரத்தில் அமைந்துள்ளது. 
அமர்நாத் குகைக்கோயில் சுமார் 500 ஆண்டுகளுக்கும் மேலாக பக்தர்கள் யாத்திரையாக வந்து வழிபட்டு செல்கிறார்கள் என்று இந்துக்களின் இதிகாசங்களும் புராணங்களும் குறிப்பிடுகின்றன. ஆண்டுதோறும் ஜூன் மற்றும் ஓகஸ்ட் மாதம் இந்த யாத்திரை நடைபெறும். இந்துக்க ளின் புராண இதிகாசங்களின் படி இங்குதான் உயிர்களின் மூல ஆதாரமான சிவன் தனது மனைவியான பார்வதிக்கு வாழ்வியலின் இரகசி யங்கள் பற்றி போதித்ததாக கூறப் படுகிறது.
இக்கோவிலை அடைய நாம் முதலில், ஸ்ரீநகரில் இருந்து 95 கிலோ மீற்றர் தொலைவில் அமைந்துள்ள இமயமலையின் அடிவாரத்தில் அமைந்துள்ளது பால்காம் என்ற இடத்தை அடைய வேண்டும். பால்காம் வரை செல்ல சாலை வசதிகள் உண்டு. இந்த பால்காம் கடல் மட்டத்தில் இருந்து 7,200 அடி உயரத்தில் அமைந்துள்ளது. இமயமலையின் அடிவாரத்திலிருந்து அமர்நாத் பனிகுகைக்கு செல்ல செங்குத்தான பனிபாறைகளுக்கு நடுவே அதாவது பால்காமில் இருந்து 40 கிலோ மீற்றர் தொலைவு பயணிக்க வேண்டும்.
பக்தர்கள் பெரும்பாலும் பால்காமில் இருந்து அமர்நாத்திற்கு மூன்று அல்லது நான்கு நாட்களில் கால் நடையாக நடந்துதான் செல்கிறார்கள் நடக்க முடியாதவர்கள் குதிரை, பல்லக்கு, டோலி போன்றவற்றில் பயணம் செய்கிறார்கள்.
சுமார் 150 அடி உயரம் மற்றும் அகலம் கொண்ட அமர்நாத் குகைக்குள் மலையின் மேல் பகுதியில் இருந்து வரும் தண்ணீர், குகையின் பின்புறம் உள்ள பாறையின் நடுவில் கொட்டி, அப்படியே உறைந்து பனிக்கட்டியாக மாறி விடுகிறது. தண்ணீர் உறைந்து பனிக்கட்டியாக மாறுவது சாதாரண விடயம்தான். ஆனால் இங்கே லிங்க வடிவில் ஆண்டுதோறும் குறிப்பிட்ட காலகட்டங்களில் தண்ணீர் பனிக்கட்டியாக உறைவதுதான். இதுவரை புரியாத அதிசயமாக உள்ளது. இதில் எந்த விஞ்ஞானமோ அல்லது செயற்கையோ கிடையாது.
இங்கே இன்னுமொரு அதிசயம், பனிமலை சூழ்ந்த அமர்நாத்தில் எந்த விலங்கினங்களையும், பறவைகளையும் காண முடியாது. காரணம் அங்கே எந்த உயிரினமும் வாழ முடியாது என்பதுதான். உயிர்கள் வாழ்வதற்கு ஏற்ற சூழ்நிலை இல்லாத அமர்நாத்தில் ஒரு ஜோடி மலைபுறாக்கள் மட்டும் எப்போதும் இந்த குகையில்வாழ்ந்துவருகின்றன. இவை எப்படி உயிர் வாழ்கிறது என்ற கேள்விக்கு இதுவரை நவீன விஞ்ஞானத்திடம் இருந்து பதில் இல்லை.
அதிசய பனிலிங்கத்தை தரிசனம் செய்வதோடு அமர்நாத் யாத்திரை நிறைவு பெறுவதில்லை. அந்தக் குகையில் வசிக்கும் ஒரு ஜோடி புறாக்களைப் பார்த்தால் மட்டுமே அந்த யாத்திரை நிறைவு பெறும் என்று பக்தர்கள் நம்புகிறார்கள். இறைவனும், இறைவியுமே புறாக்கள் வடிவில் காட்சி தருகிறார்கள் என்பது பக்தர்களின் அசையாத நம்பிக்கை.
