மரத்தின் கீழ் உறங்கினால் பேய் பிசாசுகள் தொல்லை தருமா?


‘இரவு நேரம் மரத்தின் கீழ் படுத் துறங்கினால் கெடுதல் நடந்து விடும்; புளியமரத்தின் கீழ் இரவில் உறங்கினால் பேய் பிசாசுகளின் பார்வை பட்டு விடும்.’ இவையெல்லாம் கிராமங்களில் பாட்டன்மார், பாட்டிமார் கூறுகின்ற எச்சரிக்கைகளாகும். அக்கால மக்களின் நம்பிக்கைக்கு இன்றைய விஞ்ஞான விளக்கம் இதுதான்.
தாவரங்கள் இரவில் சுவாசிக்கின்றன. அவை சுவாசிக்கும் போது எம்மைப் போலவே ஒட்சிசனை உள்ளெடுத்து காபனீரொட்சைட்டை வெளிவிடுகின்றன. எனவே மரத்தின் சூழலில் இரவில் காபனீரொட்சைட் வாயு செறிந்திருக்கும். இவ்வாயு கழிவுப் பொருளாகும். எமது சுவாசத்துக்கு ஒவ்வாதது.
இரவில் மரத்தின் கீழ் உறங்கினால் இவ்வாயுவை சுவாசிப்பதன் மூலம் எமக்குக் கெடுதல் ஏற்படும். இதுவே அக்கால மக்களின் எச்சரிக்கைக்குரிய விளக்கமாகும்.
