உத்தரபிரதேசம்: ராகுல் பிரசார கூட்டத்தில் கைகலப்பு


உத்தரபிரதேச மாநிலம் பத்ரானா என்ற இடத்தில் காங்கிரஸ் பொது செயலாளர் ராகுல் காந்தியின் பிரசார கூட்டம் நடைபெற்றுக் கொண்டிருந்தது. அப்போது மேடைக்கு முன்னால் உள்ள பாதுகாப்பு வளையத்தை மீறி உள்ளே நுழைந்த பத்துக்கும் மேற்பட்ட சமாஜ்வாடி கட்சி ஆதரவாளர்கள் ராகுல் காந்திக்கு எதிராக கோஷங்கள் எழுப்ப முயன்றனர். இதனைக் கண்டு ஆத்திரமடைந்த காங்கிரஸ் ஆதரவாளர்கள் அவர்களை தாக்கினர். 
இதனால் அங்கு பெரும் பரபரப்பு நிலவியது. இதனையடுத்து பொலிசார் சமாஜ்வாடி ஆதரவாளர்கள் மீது தடியடி நடத்தி அங்கிருந்து வெளியேற்றினர்.
