பெரணமல்லூர் அருகே மாணவி பலி; பாடசாலைமேலாளர், தலைமை ஆசிரியரிடம் விசாரணை


திருவண்ணாமலை மாவட்டப் பெரணமல்லூரில் சித்தனார்த்தா மெட்ரிக்குலேசன் பாடசாலை இயங்கி வருகிறது. இஞ்சிமேடு கூட்ரோட்டை சேர்ந்த விவசாயி கங்காதரன்- ஜெயபிரதா தம்பதியிரின் மகள் மோனிஷா (வயது 3 1/2) சித்தார்த்தா மெட்ரிக் பாடசாலையில் எல். கே. ஜி. படித்து வந்தாள்.
தினமும் பள்ளி பஸ்சிலேயே பாடசாலை க்கு சென்று வந்தாள். இந்நிலையில் பள்ளிக்கூடம் முடிந்ததும் பஸ்சில் வீட்டுக்கு புறப்பட்டாள். 5 மணி அளவில் இஞ்சிமேடு கூட்ரோடு வந்ததும் பஸ்சில் இருந்து மோனிஷா இறங்கினாள். அப்போது டிரைவர் பஸ்சை எடுத்து விட்டதாகக் கூறப்படுகிறது.
இதில் பஸ்சில் இருந்து இறங்கிய மொனிஷா பஸ் சக்கரத்துக்குள் மாட்டிக் கொண்டாள் அவள் தலை மீது பின்பக்க சக்கரம் ஏறியது இதில் சிறுமி மொனிஷா சம்பவ இடத்திலேயே உடல் நசுங்கி இரத்த வெள்ளத்தில் பரிதாபமாக இறத்தாள்.
பள்ளிக்கூட பஸ்சில் சிறுமி சிக்கி பலியான சம்பவம் பற்றிய தகவல் அறிந்ததும் மாலை 5.30 மணி அளிவில் அந்த பகுதியில் ஏராளமான பொதுமக்கள் திரண்டனர். அவர்கள் பெரணமல்லூர் கோழிப்புலியூர் சாலையில் அமர்ந்து மறியலில் ஈடுபட்டனர்.
இந்நிலையில் மாவட்ட பொலிஸ் ஆணையாளர் ரம்யா பாரதி சம்பவ இடத்திற்கு விரைந்து சென்று பாதிப்புக்கு உள்ளானவர்களிடம் பேச்சு வார்த்தை நடத்தினார். அதன்பிறகு சாலையில் போடப்பட்ட மரக்கட்டைகள் அகற்றப்பட்டு வழக்கம் போல வாகன போக்குவரத்து தொடங்கியது.
மேலும் பாடசாலை மேலாளர் தரணி (50) தலைமை ஆசிரியர் அண்ணாதுரை ஆகியோரிடம் பொலிஸார் விசாரணை நடத்தி விடுகின்றனர். பஸ் சாரதியான பெரணமல்லூரை அடுத்த சட்டத்தாங்கலைச் சேர்ந்த ரவிச்சந்திரன் (29) பொலிஸார் கைது செய்தனர்.
