கணனியும், இணையத்தளங்களும் நன்மையையும் தீமையையும் ஏற்படுத்துகின்றன


இன்றைய உலகில் பொருளாதாரத்தை அபிவிருத்தி செய்வதற் கும், கணக்கியல் உட்பட சகல நிர்வாக செயற்பாடுகளை நெறி யான முறையில் மேற்கொள்வதற்கும் தகவல் தொழில்நுட்பத் துறையின் வளர்ச்சி அனைவருக்கும் ஓர் உந்துசக்தியாக இருந்து வருகிறது. இது காரியாலயங்களின் பணி உட்பட பத்திரிகைகள், சஞ்சிகைகள் அனைத்தையும் அதிக காலதாமதமின்றி அச்சிடுவ தற்கும் பேருதவியாக இருக்கின்றது.
தகவல் தொழில் நுட்பத்துறையின் அதிக பிரசித்தி பெற்ற ஓர் அங்க மான இணையத்தளங்களும் இளைஞர்கள் மற்றும் பெரியோர்களின் கவனத்தை ஈர்த்தெடுக்கும் பிரபல்யம் பெற்ற பகுதிகளாக இருந்து வருகின்றன. இவை இளைஞர்களை மட்டுமின்றி, பாடசாலைப் பிள் ளைகளுக்கும் பயனளிக்கும் அதேவேளையில் பல தீமைகளையும் அவர்களுக்கு ஏற்படுத்தி வருகிறது.
கணனி இலங்கைக்கு சுமார் 20 ஆண்டு காலத்திற்கு முன்னர் அறி முகம் செய்யப்பட்ட போது அதன் விலை மிகவும் அதிகமாக இரு ந்தது. அன்று ஒவ்வொரு தனியார் நிறுவனத்திலும் ஓரிரு கணனி இயந்திரங்களே இருந்தன. அந்த நிறுவனத்தின் தலைவர் அல்லது அதிபரின் காரியாலயத்திலும், ஒரு கணனி பொருத்தப்பட்டிருந்தது.
காலப் போக்கில் கணனியின் விலை சற்றுக் குறைய ஆரம்பித்ததை அடுத்து, பெரும்பாலான தனியார் துறை நிறுவனங்கள், வங்கிகள் போன்றவற்றில் ஒவ்வொரு உத்தியோகத்தரின் மேசையிலும் ஒரு கணனி இயந்திரம் பொருத்தப்பட்டது. அரசாங்கத்துறையில் இந்தள வுக்கு வேகமாக கணனி இயந்திரங்கள் பொருத்தப்படாமைக்கு அத ற்கான நிதி போதியளவில் ஒதுக்கீடு செய்யப்படாதமையும் ஒரு கார ணமாகும். ஆயினும், இன்று, அரசாங்க திணைக்களங்கள், கூட்டுத் தாபனங்களில் கணனிகள் சகல முக்கிய பொறுப்புகளை வகிக்கும் உத்தியோகத்தர்களின் மேசைகளில் பொருத்தப்பட்டுள்ளன.
தகவல் தொழில்நுட்பம் பாடசாலைகளிலும் இன்று 5ஆம் வகுப்பு முதல் அறிமுகம் செய்யப்பட்டிருப்பதனால், பாடசாலைகளிலும் கண னிப் பாடங்களின் போது, மாணவ, மாணவிகள் கணனி இயந்தி ரங்களை பயன்படுத்தக்கூடிய வகையில் தனியான வகுப்புக்களும், இப்போது ஒதுக்கப்பட்டுள்ளன.
சுமார் 60 ஆண்டுகளுக்கு முன்னர் எல்லா வீடுகளுக்கும் தொலைபேசி இணைப்புக்கள் இருக்கவில்லை. காலப் போக்கில் நாடு முன்னேற் றமடைந்து வரும் போது, வறுமைக் கோட்டின் கீழுள்ள வீடுகளைத் தவிர எல்லா வீடுகளிலும் தொலைபேசி இணப்புக்கள் ஏற்படுத்தக் கூடிய வகையில், மக்களின் வருமானம் அதிகரித்து இருக்கின்றது.
அதை அடுத்து, தொலைபேசிகள் அறிமுகம் செய்யப்பட்டன. இன்று, நாம் வீதியில் சந்திக்கும் ஏழை, பணக்காரன், வேலையற்றவன், பாட சாலைப் பிள்ளைகள் ஏன்? சில சந்தர்ப்பங்களில் கையேந்திப் பிச்சை எடுப்பவர்களிடமும் கைத்தொலைபேசிகள் இருப்பதை நாம் அவதானிக்கக் கூடியதாக இருக்கிறது.
கணனி இயந்திரங்கள் மூலம், இணையத்தளங்களுடன் தொடர்பை ஏற் படுத்தும் போது, அவற்றில் உள்ள நல்ல பொது அறிவைப் புகட் டக்கூடிய விடயங்களைப் பார்த்து, கற்றறிவதற்கு பேருதவியாக அமைவது உண்மை தான். ஆயினும், இந்த இணையத்தளங்களில் ஆபாசமான பாலியல் படங்களையும், காட்சிகளையும் பார்க்கின்ற வாய்ப்பையும் சிறுவர்களுக்கும், விடலைப் பருவத்தை அடைந்த வர்களுக்கு பெற்றுக்கொடுத்து, அவர்களின் ஒழுக்கத்தை சீர்குலை க்க வைக்கக் கூடிய ஒரு ஆபத்தையும் ஏற்படுத்துகிறது.
கையடக்க தொலைபேசிகள் மூலமும், இணையத்தளங்களைப் பார்க்கக் கூடிய வசதி இன்று இருப்பதனால், அவை எங்கள் நாட்டின் இளம் சந்ததியினருக்கு நன்மையை விட அதிக தீமையையே உண்டு பண்ணுகின்றன.
தகவல் தொழில் நுட்பத்துறையின் முன்னேற்றம் எமது நாட்டு மக்க ளின் புத்தகம் படிப்பதன் மூலம் பெறும் அறிவை, சீர்குலைத்துள்ள துடன், அவர்களின் எழுதும் திறமையையும், கெடுத்துவிட்டது என் பதை நாம் வேதனையுடன் ஏற்றுக் கொள்ள வேண்டும். தொலைக் காட்சி சேவைகளைவிட மக்களுக்கு கணனி கூடுதலான தீங்கை இழைக்கிறது.
கணனி இயந்திரங்கள் மூலம், இணையத்தளங்களில் தொடர்பு கொண்டு அவற்றில் வரும் பலதரப்பட்ட கட்டுரைகள், தகவல்கள் ஆகிய வற்றை வாசித்து கற்றறிவதற்கு பதில் அவற்றை அப்படியே காப்பி அடித்து, ஓரிரு இடங்களில் மாத்திரம் சில மாற்றங்களைச் செய்து அவற்றை தங்கள் பெயரில் தாங்களே எழுதிய கட்டுரைகளாக பத் திரிகைகள், சஞ்சிகைகளில் வெளியிட்டு பெயரெடுக்கும் ஒரு புதிய எழுத்துக் கலாசாரத்தையும் உருவாக்குவதற்கு இந்த இணையத் தளங்கள் உதவுகின்றன.
இதனால், எமது நாட்டின் இளைஞர்களின் பொது அறிவும், எழுத்தாற்ற லும் மட்டுப்படுத்தப்பட்டு, அவர்கள் எதிர்காலத்தில், இயந்திர மனி தர்களைப் போன்று இணையத்தளங்களை ஒட்டுமொத்தமாக நம்பி யிருக்கக் கூடிய அவல நிலையும் ஏற்படுவதற்கு இடமுண்டு.
எமது நாட்டின் கல்விமான்களும், ஆசிரிய பெருமக்களும், பெற்றோ ரும் இணையத்தளங்கள் மூலம் எமது மாணவர்களும், பிள்ளைக ளும், இளம் சந்ததியினரும் நன்மையடைவதற்கு தடைவிதிக்காத போதிலும் அதன் மூலம் தங்களின் கற்றறியும் திறனையும், எழுத் தாக்கங்களையும் பலவீனப்படுத்திக் கொள்ளாமல் இருப்பதற்கு வழி காட்டும் ஆசான்களாக இருப்பது அவசியம்.
