


தேமுதிக தலைவர் விஜயகாந்த் நிவாரணப் பொருட்கள் வழங்கிய போது கூட்டம் முண்டியடித்ததால் பெரும் தள்ளுமுள்ளு ஏற்பட்டு 15 பேர் படுகாயம் அடைய நேரிட்டது.
கடலூர் புதுப்பாளையத்தில் தேமுதிக தலைவர் விஜயகாந்த் நேற்று நிவாரணப் பொருட்களை வழங்குவார் என்று அறிவிக்கப்பட்டிருந்தது. இதையடுத்து பெருமளவில் மக்கள் திரண்டிருந்தனர். ஆனால் உரிய பொலிஸ் பாதுகாப்பு அளிக்கப்படவில்லை என்று கூறப்படுகிறது. இதனால் கூட்டத்தில் பெரும் தள்ளுமுள்ளு காணப்பட்டது.
இந்த நிலையில் விஜயகாந்த் அங்கு வந்து புடைவை, போர்வைகளை புயலால் பாதிக்கப்பட்ட மக்களுக்கு வழங்கத் தொடங்கினார். இதையடுத்து அவற்றை வாங்க மக்கள் முண்டியடித்தனர். இதனால் பெரும் நெரிசல் ஏற்பட்டு ஒருவர் மீது ஒருவர் வீழ்ந்தனர். இந்த தள்ளுமுள்ளில் சிக்கி 15 பேர் கடுகாயமடைந்தனர். இதனால் அங்கு பெரும் பரபரப்பு ஏற்பட்டது.
