காந்தி பேசிய மேடைகாய்கறிச் சந்தையானது


திண்டுக்கல்:
திண்டுக்கலில், காந்தியடிகள் சுதந்திர போராட்ட உரையாற்றிய மேடை காய் கறிச் சந்தையாக செயல்படுகிறது. சுதந்திர போராட்டம் நடந்த போது, காந்தியடிகள் தமிழகத்தில் சுற்றுப்பயணம் மேற்கொண்டு பல நகரங்களில் பேசினார். மதுரை செல் லும் வழியில் திண்டுக்கல்லுக்கு அவர் வந்தார். நகரின் மையப்பகுதியில் உள்ள மைதானத்தில், 1934 பெப் 7இல் பேசினார்.
அவர் பேசிய தினத்தை சிலர் நினைவு தினமாக அனுசரிக்கின்றனர். இது குறித்த கல்வெட்டு வைக்கப்பட்டுள்ளது. காந்தி பேசிய மைதானம் இன்று காய்கறிச் சந்தை ஆனதுதான் சோகம். 
சுதந்திரத்திற்கு பிறகும் பொதுக் கூட்டம், கலைநிகழ்ச்சி, கண்காட்சிகள் இங்கு நடந்தன. தற்போது சந்தையாக மாறியதால், இதன் வெளியே வீதியை மறித்து நிகழ்ச்சிகள் நடக்கின்றன. காந்தி மைதானமாக செயல்பட்ட இடத்தை வருமானத்தை கருத்தில் கொண்டு சந்தையாக மாற்றி, காந்தி பெயரையும் வைத்து விட்டனர். காந்தி பேசிய மேடை இன்று சேதமடைந்து பரிதாபமாக காட்சியளிக்கிறது.
