இடது கைப்பழக்கம் மாறுமா?


பொதுவாக எல்லோரும் வலது கைப் பழக்கம் உள்ளவர்கள்தான். எந்த வேலையைச் செய்தாலும் வலது கையால் செய்வதுதான் பொதுவாகக் காணப்படுகிறது.
கதவுப் பிடிகள், பூட்டுகள், திருகாணிகள், கார்கள், இசைக் கருவிகள் போன்ற பலவும் வலது கைப் பழக்கம் உள்ளவர்களுக்காகவே உருவாக்கப்பட்டுள்ளதால் இடதுகைப் பழக்கம் உள்ளவர்கள் ஓரளவு மாற்றத்துடன் ஒவ்வொன்றையும் கையாள வேண்டியுள்ளது.
பொதுவாக இடது கைப் பழக்கம் உள்ளவர்கள் எந்தச் சிரமமும் இன்றி காரியங்களைச் செய்கிறார்கள். உலகின் தலைசிறந்த அறிஞர்களான லியனார்டோ டாவின்சி, மைக்கேலோ ஏஞ்சல் ஆகிய இருவரும் இடதுகைப் பழக்கம் உள்ளவர்கள்.
இடதுகைப் பழக்கம் உள்ள குழந்தைகளைப் பற்றிப் பெற்றோர்கள் கவலைப்படுவது தவறு என்று மருத்துவர்கள் கருதுகிறார்கள். இடதுகைப் பழக்கம் என்பது ஒரு குறையில்லை. எனவே அதை மாற்றிக்கொள்ள வேண்டிய அவசியமும் இல்லை.
மூளை ஒரு குறிப்பிட்ட வழியில் இயங்குகின்ற காரணத்தினால்தான் வலதுகைப் பழக்கம் ஏற்பட்டது என்று கூறுவார்கள். மூளையின் இடது பகுதி உடலின் வலது பக்க இயக்கங்களையும் வலது பகுதி இடது பக்க இயக்கங்களையும் ஒழுங்குபடுத்துகின்றன. பெரும்பாலான மக்களின் இடது பகுதி மேலோங்கி யிருப்பதால் அவர்களின் வலது பகுதி சிறந்த முறையில் இயங்குகிறது.
உதாரணமாக வலது கரம் இடது கரத்தைவிட நன்கு இயங்குகிறது. இதனால்தான் இடதுகைப் பழக்கம் ஏற்படுகிறது. எனவே இதைத் திருத்தும் முயற்சியில் இறங்க வேண்டாம்.

குழந்தைகளுக்கும் உடற்பயிற்சி அவசியம். தினசரி குறைந்தபட்சம் 3 மணி நேரமாவது பயிற்சியில் ஈடுபடுத்த வேண்டும் என்கிறார்கள் ஆய்வாளர்கள். குழந்தைப் பருவத்தில் அதிக உடல் பருமன் குறித்த ஆய்வில் இவ்விடயம் தெரியவந்திருக்கிறது.
இதுதொடர்பாக இங்கிலாந்து அரசாங்கம் வெளியிட்டிருக்கும் அறிக்கையில், குழந்தைகள் பிறந்தது முதலே சுறுசுறுப்பாக இருக்க வேண்டும். ‘பேபி ஜிம்’ விரிப்புகளில் தவழ்வதற்கும் நீச்சல் முயற்சிகளை மேற்கொள்வதற்கும் தினசரி கால் மணி நேரம் நடப்பதற்கும் குழந்தைகள் ஊக்குவிக்கப்பட வேண்டும் என்று தெரிவிக்கப்பட்டிருக்கிறது.
குழந்தைப் பருவத்தில் உடல் பருமன் போதுமான சுறுசுறுப்பின் மைக்கும் மூளை வளர்ச்சிக்கும் இடையே உள்ள தொடர்பு குறித்த பயம், அதிகரித்து வரும் நிலையில் இந்த அறிக்கை வெளியிடப்பட்டி ருப்பது குறிப்பிடத்தக்கது.
குழந்தைகள் நடக்க ஆரம்பிப்ப தற்கு முன் அவர்களை ஊர்ந்து செல்லவும், விளையாடவும் தரையில் உருளவும் அனுமதிப்பது மிகவும் முக்கியம். உங்கள் குழந்தையின் பிற்கால நலனைக் கருத்தில் கொண்டு நீங்கள் இதைச் செய்ய வேண்டும்’ என்கிறார் இங்கிலாந்து தலைமை மருத்துவ அலுவலர் சல்லி டேவிஸ்.
