பொறாமை இஸ்லாத்தில் தடுக்கப்பட்டுள்ளது



,ஸ்லாம் பொறாமையை (ஹராம்) தடுத்துள்ளது. பொறாமை என்பது மனிதனின் இதயத்தில் இருக்கம் தீய நாக்கு. அது சீண்டும் இடங்களையெல்லாம் எரித்துவிடும். பொறாமை, அதனை தன் இதயத்தில் இருத்திக்கொள்பவனையும் அடுத்தவர்களையும் ஒன்று போலவே பாதிக்கும்.
நபி (ஸல்) கூறினார்கள் :
மனிதனின் வயிற்றுக்குள், அல்லாஹ்வின் பாதையில் பறந்திடும் தூசும், நரகத்தின் தீ ஜுவாலையும் ஒன்றாக இருந்திட முடியாது. அதேபோல் ஈமானும் பொறாமையும் ஒன்றாக ஒரு மனிதனின் மனதுக்குள் வாழ்ந்திட இயலா.
(நூல் : பைஹக்கி)
மேலும் ஒரு நபி மொழி :
பொறாமையிலிருந்து ஒதுங்கி இருங்கள். ஏனெனில் தீ விறகு கட்டைகளைத் தின்றுவிடுவதைப் போல் பொறாமை நற்செயல்களைத் தின்றுவிடுகின்றது.
(நூல் : அபூதாவுத்)
மனிதனின் மனதில் பொறாமையை நுழைய விட்டவன் பலவீனமான எண்ணம் கொண்டவன். அவன் தன் அல்லாஹ்வை மறந்துவிட்டவன். இவ்வுலகில் செயல்பட்டுக்கொண்டிருக்கும் தன் அல்லாஹ்வின் விதிகளைப் பற்றி எந்த அறிவும் இல்லாதவன். அவன் தீட்டிய திட்டத்தில் வெற்றிபெற இயலவில்லை என்றால் அடுத்தவர்களுக்கு எதிராகத் திட்டங்களை தீட்டுவதில் ஈடுபடுகின்றான்.
இறைதூதர் (ஸல்) சொன்னார்கள் :-
இரண்டு செயல்களிலன்றி வேறெதிலும் பொறாமைகொள்வது கூடாது. ஒன்று அல்லாஹ் அருளியதைக்கொண்டு அவனுடைய பாதையில் செலவு செய்பவனைக் கண்டு பொறாமை கொள்வது, மற்றொன்று அல்லாஹ் தனக்கு வழங்கிய அறிவைக் கொண்டு அடுத்தவர்களுக்கு அறிவைக் கற்றுத் தருபவனைக் கண்டு பொறாமை கொள்வது.
எனவே நாமும் பொறாமை கொள்வதிலிருந்து தவிர்ந்துகொள்வோமாக.
மெளலவி
எம்.எஸ்.எம். ஹாரிஸ் (கபூரி)
