வடக்கின் தொழில் வளர்ச்சி



பல கோடி ரூபா முதலீட்டில் வட மாகாணத்தில் பல தொழிற்சாலைகள் அமையவிருப்பதாக வட மாகாண ஆளுநர் ஜீ.ஏ. சந்திரசிறி தெரிவிக்கின் றார். அரியாலை, நெலுங்குளம், ஓமந்தை, செட்டி குளம், மன்னார் ஆகிய இடங்களில் பிரபல தொழில் நிறுவனங்களின் தொழிற்சாலைகள் பெருமளவு முத லீட்டுடன் அமையவிருப்பதாகத் தெரிவிக்கப்படு கின்றது.
நாம் பல தடவைகள் சுட்டிக்காட்டியதைப் போல வட பிரதேசம் தொழிற்துறையைப் பொறுத்தவரையில் கவ னிப்பற்ற நிலையிலேயே இருந்தது. இதற்கான காரணம் பற்றி அதிகம் பேசப்பட்டுவிட்டது. எனவே அதுபற்றி இப்போது எதுவும் கூற வேண்டியதில்லை. காங்கேசன்துறை சீமெந்துத் தொழிற்சாலை, ஆனை யிறவு உப்பளம், பரந்தன் இரசாயனத்தொழிற்சாலை ஆகியவற்றைத் தவிரக் குறிப்பிட்டுக் கூறக்குடிய தொழிற்சாலைகள் எதுவும் வடக்கில் அமையவில்லை. இத்தொழிற்சாலைகள் மூன்றும் சுதந்திர இலங்கையில் முதலாவது அரசாங்க காலத்தில் அமைந்தவை. 
இத் தொழிற்சாலைகள் மூலம் கிடைத்த வேலைவாய்ப்பு பல குடும்பங்களை வாழ வைத்தது. ஆனால் தமிழ்த் தேசியம் பற்றிப் பேசியவர்களின் தவறான அணுகு முறை காரணமாக இத் தொழிற்சாலைகள் செயலி ழந்து அவற்றை நம்பியிருந்த பல குடும்பங்கள் நிர்க் கதியாகின.
இந்த நிலையில், வடக்கில் பல்வேறு பகுதிகளில் பல தொழிற்சாலைகள் அமையவிருப்பது வடபகுதி மக்க ளின் வாழ்க்கையில் மலரப் போகும் வசந்தத்துக்கான முன்னறிவிப்பாக இருக்கின்றது. இதே நேரம், ஏற் கனவே செயலிழந்துபோன மூன்று தொழிற்சாலை களையும் மீண்டும் செயற்படுத்த வேண்டியதன் அவசியத்தையும் சுட்டிக்காட்ட விரும்புகின்றோம். 
இத் தொழிற்சாலைகளை நம்பியிருந்து நிர்க்கதியாகிய குடும்பங்களிலும் மீண்டும் வசந்தம் மலர வேண்டும் என்பதில் மாறுபட்ட கருத்து இருக்காதென்பது எமது நம்பிக்கை.
தொழிற்சாலைகள் அவை அமையும் பிரதேசங்களில் வாழும் மக்களுக்கு இரண்டு விதங்களில் பலன் தரு கின்றன. நேரடியான வேலைவாய்ப்பு ஒரு பலன். தொழிற்சாலைக்குத் தேவையான மூலப் பொருட் களின் மூலம் மக்களுக்குக் கிடைக்கும் வருமானம் மற்றைய பலன். அப்பிரதேசத்திலுள்ள மூலப் பொருட் களை அடிப்படையாகக் கொண்ட தொழிற்சாலைகள் அமையும் பட்சத்திலேயே இரண்டாவது பலனை மக்கள் அனுபவிக்க முடியும்.
வடக்கில் அமையவுள்ள தொழிற்சாலைகளில் கூடுத லானவை ஆடைத்தொழிற்சாலைகளெனத் தெரிய வருகின்றது. இத்தொழிற்சாலைகள் மூலம் அவ்வப் பிரதேசங்களிலுள்ள யுவதிகளுக்கும் ஓரளவு இளை ஞர்களுக்கும் வேலைவாய்ப்புக் கிடைக்கும். இது மக்களின் வாழ்க்கைத்தரம் உயர்வதற்குப் பெரிதும் உதவும் என்பதால் இத் தொழிற்சாலைகள் வடக்கின் வளரச்சிக்கு அத்தியாவசியத்தேவை. 
இதில் மாற்றுக் கருத்து இருக்க முடியாது. இத் தொழிற்சாலைகளுக்கு மேலதிகமாக, வடக்கில் காணப்படும் வளங்களை அடிப்படையாகக் கொண்ட தொழிற்சாலைகள் அமை வதன் மூலம் கூடுதலான மக்கள் பலனடைவார்கள். எனவே, இவ்வாறான தொழிற்சாலைகளை வடக்கில் கூடுதலாக அமைப்பதற்கு ஆளுநர் உட்பட வடக்கின் அபிவிருத்திக்குப் பொறுப்பானவர்கள் சிரத்தையுடன் செயற்படுவார்களென நம்புகின்றோம்.
