நடிகர் புலிக்குட்டி கோவிந்தராஜ் 102 வயதில் காலமானார்


திரைப்படங்களில் நடிக்கும் விலங்குகளுக்கு நடிப்பு பயிற்சி அளித்து வந்த பழம்பெரும் நடிகர் புலிக்குட்டி கோவிந்தராஜ் (வயது 102) சாலி கிராமத்தில் உள்ள அவரது வீட்டில் மரணம் அடைந்தார். இவருக்கு சரோஜா என்ற மனைவியும், ஜெயபால், நேரு ஆகிய இரு மகன்களும் உள்ளனர்.
இவரது உடல் அடக்கம் ஆத்தூரில் நாளை நடக்கிறது. இவர் மறைந்த முதல்வர்கள் எம். ஜி. ஆர்., என். டி. ராமராவ் ஆகியோரின் படங்களிலும், இன்றைய முதல்வர் ஜெயலலிதாவின் படங்களிலும் நடித்துள்ளதோடு, விலங்குகளின் பயிற்சியாளராகவும் பணியாற்றியவர் என்பது குறிப்பிடத்தக்கது.
