உயன்வத்தை கிராமத்துக்கு விவாகப் பதிவாளர் இல்லை


(மாவனல்லை தினகரன் நிருபர்)
கேகாலை மாவட்டத்தில் மாவனல்லை தேர்தல் தொகுதியில் அமைந்துள்ள உயன்வத்தை கிராமத்திற்கு விவாகப் பதிவாளர் ஒருவர் வருடங்கள் பல கழிந்தும் நியமிக்கப்படவில்லை. 
ஐநூறுக்கு மேற்பட்ட குடும்பங்கள் உள்ள இக்கிராமத்தில் ஏற்கனவே இரண்டு விவாகப் பதிவாளர்கள் இருந்த போதிலும் அவர்களின் பதவிக்காலம் முடிந்த பின் இரண்டு முறை விண்ணப்பங்கள் கோரப்பட்ட போதிலும் இதுவரை எவரும் நியமிக்கப்படாமையால் பொது மக்கள் பல சிரமங்களுக்கு முகம் கொடுக்க நேரிடுகிறது.
தற்பொழுது விவாகப் பதிவுகள் செய்ய தேவைப்படும்போது அயல் கிராமங்களான மாவனல்லை, தெல்தாகொட, ஹிஸ்டுல பிரதேசங்களில் உள்ள விவாகப் பதிவாளர்களே இங்கு அழைக்கப்படுகன்றனர். 
ஒரே தினத்தில் இரு திருமணங்கள் நடைபெற நேரிடும்போது தான் இதன் விபரீதம் தெரிய வருகிறது. எனவே உயன்வத்த கிராம மக்களின் நலன் கருதி விவாகப் பதிவாளர் ஒருவரை நியமனம் செய்யும் படி பொது மக்கள் வேண்டுகோள் விடுகின்றனர். (ஐ- ஞ)
