'கிழக்கு கடற்பரப்பில் மீன்பிடியில் ஈடுபடுபவர்கள் அவதானமாக இருக்கவும்"


கிழக்கு கடற்பரப்பில் மீன்பிடியில் ஈடுபடுபவர்கள் பாதுகாப்பு அங்கிகளை கொண்டு செல்லுமாறும் காலநிலை சீர்கேட்டை அவதானித்துச் செல்லுமாறும் மட்டக்களப்பு மாவட்ட கடற்தொழில் மற்றும் நீரியல் வளத்துறை திணைக்களப் பிரதிப் பணிப்பாளர் ஜோர்ஜ் தெரிவித்துள்ளார்.
இது குறித்து அவர் தெரிவிக்கையில்,
மட்டக்களப்பு மாவட்டத்தில் தற்போது சீரற்ற காலநிலை நிலவுவதன் காரணமாக மீனவர்கள் மிகுந்த அவதானத்துடன் கடலுக்குச் செல்லவேண்டும். கடலுக்குச் செல்லுவோர் பாதுகாப்பு அங்கிகளுடன் செல்லவேண்டும். கடலில் அதிக காற்று மற்றும் கடல் கொந்தளிப்பாக காணப்பட்டால் கடலுக்குச் செல்வதை தவிர்த்துக்கொள்ளுமாறும் தெரிவித்துள்ளார்.
இதேவேளை, மட்டக்களப்பு வாகரை பிரதேசத்தின் கதிரவெளி, பாலமுனைப்பகுதியில் இருந்து கடலுக்கு மீன்பிடிக்கச் சென்றவர்களின் படகு கடல்கொந்தளிப்பால் கவிழ்க்கப்பட்டு மூவரும் கடலில் தத்தளித்துக்கொண்டிருக்கும் போது ஏனைய மீனவர்களினால் காப்பாற்றப்பட்டமை குறிப்பிடத்தக்கது.

