ராசா பிணை மனு தாக்கல் செய்யாததின்பின்னணியில் ராஜதந்திர நடவடிக்கை


2 ஜி ஸ்பெக்ட்ரம் ஊழல் வழக்கு தொடர்பாக முன்னாள் மத்திய மந்திரி ஆ. ராசா கடந்த பெப்ரவரி மாதம் 2 ஆம் திகதி கைது செய்யப்பட்டார். அதன் பிறகு நடந்த விசாரணைகளை அடுத்து கனிமொழி எம். பி., கலைஞர் தொலைக்காட்சி நிர்வாக இயக்குனர் சரத்குமார் உட்பட 14 பேர் கைதானார்கள். அவர்கள் அனைவரும் டில்லி திகார் ஜெயிலில் அடைக்கப்பட்டுள்ளனர்.
குற்றம் சாட்டப்பட்டவர்களில் ஆ. ராசா முதலாவது குற்றவாளியாக பதிவு செய்யப்பட்டுள்ளார். மற்றவர்கள் மீது வெவ்வேறு பிரிவுகளில் வழக்கு தொடரப்பட்டுள்ளது. இவர்களில் ஆ. ராசா தவிர மற்ற 14 பேரும் பிணை கோரி மனுக்கள் தாக்கல் செய்தனர்.
குற்றச்சாட்டுக்கள் பதிவு செய்யப்பட்டு விட்டதால் கனிமொழி எம். பி. சரத்குமார், குசேகாவுன் பழங்கள் மற்றும் காய்கறி நிறுவன இயக்குனர் ஆசிப் பல்வா, ராஜீவ் அகர்வால், சினியுக் மீடியா நிறுவன இயக்குனர் கரீம் மொரானி ஆகிய 5 பேரின் ஜாமீன் மனுக்கள் மீதான தீர்ப்பு இன்று வழங்கப்பட்டது. 
இந்த நிலையில் ஸ்பெக்ட்ரம் வழக்கில் முதன் முதலில் கைதான ஆ. ராசா மட்டும் பிணை கோரி மனு செய்யவில்லை. அவர் சிறையில் அடைக்கப்பட்டு நேற்று முன்தினத்துடன் 9 மாதங்கள் முடிந்துவிட்டது. அவர் பிணை கேட்டு இதுவரை எந்த நீதிமன்றத்தையும் நாடாதது ஏன் என்பத ற்கு பல்வேறு காரணங்கள் கூறப்படு கின்றன.
குற்றம் சாட்டப்பட்டுள்ள மற்றவர்கள் பிணை பெறுவதற்கு முன்பு முதலாவது குற்றவாளி பிணை பெற இயலாது என்ற காரணம் முதன்மையான காரணமாக கூறப்படுகிறது. எனவே பிணை கேட்டு மனு செய்துள்ள மற்ற குற்றவாளிகள் தொடர்பாக நீதிமன்றம் எடுக்கும் முடிவை அறிய அவர் ஆவலாக உள்ளார். அதுவரை அவர் காத்திருக்க தீர்மானித்துள்ளார்.
47 வயதாகும் ஆ. ராசா சட்டம் படித்தவர். எனவே 2 ஜி ஸ்பெக்ட்ரம் வழக்கில் தானே வாதாடி வருகிறார். தன் வாதத்திறமை மூலம் தான் ஒரு அப்பாவி என்பதை நிரூபிப்பேன் என்று அவர் கூறி வருகிறார். இதற்கி டையே ஆ. ராசா பிணை மனு தாக்கல் செய்யாததின் பின்னணியில் ராஜதந்திர நடவடிக்கை இருப்பதாக கூறப்படுகிறது.
சில நாள் காத்து இருந்து அடுத்தக் கட்டநடவடிக்கைக்கு அவர் தயாராகி வருவதாக தெரிகிறது. அதுவரை டில்லி திகார் சிறையில் இருப்பதே தனக்கு பாதுகாப்பு என்ற காரணத்துக்காகவும் ஆ. ராசா பிணை மனு தாக்கல் செய்யாமல் உள்ளதாக கூறப்படுகிறது.
