பொறுப்பற்ற நடத்தையால் தொலைந்து போகும் வாழ்வு


எஸ்.எல். மன்சூர் (கல்விமாணி)அட்டாளைச்சேனை

“வாழ்க்கையானது ஒரு மலரைப்போன்றது. அதில் தேன் போன்றது காதல்” என்று ஒரு அறிஞர் கூறுகின்றார். காதல் இயற்கையாகத் தோன்றும் ஒரு விடயம். மனித இனம் மட்டுமல்ல அனைத்துப் படைப்பினங் களிலும் இக்காதல் வயப்பாடு இனப்பெருக்கத்திற்கு வழிவகுத்திட உதவி நிற்கின்ற சங்கதியை நாம் சொல்லித் தெரியவேண்டியதில்லை. இருந்தாலும் முறைகேடான காதலும், புதியதாக அனுபவிக்கத் துடிக்கும் மனித விழுமியங்களும், முறைகேடான பழக்கவழக்கங்களும் மனிதனை அசிங்கமானவனாக துரத்திச் செல்கின்ற ஒரு செயற்பாடுதான் பால்வினை நோய்களாக வந்தடைகின்றன. முன்னோர் கூறிய கூற்று இதற்குப் பொருத்தமாக இருக்கலாம். “ஒருவனுக்கு ஒருத்தி” தாரகை மந்திரம் பலவாறான உண்மைகளை உணர்த்தியே நிற்கின்றன.
பொதுவாக ஆண், பெண்களுக்கிடையி லான உயிரியல் ரீதியான வேறுபாடாக “பால்” காணப்படுகின்றது. உயிரியல் ரீதியான வேறுபாடுகள் என்கிறபோது, அவை உடலுறுப்பு, உடற்றொழிப்பாடுகள், ஹோமோன் சுரப்புக்கள் என்பனவாக காணப்படுகின்றன. அத்துடன் சமூகம் ஆண்கள், பெண்கள் ஆகியோருக்கு வழங்குகின்ற ஒரு சமுதாய அந்தஸ்துதான் பால்நிலையாகும். இது உயிரியல் உருவாக்கம் அல்ல. ஆனால் சமுதாயத்தினால் உருவாக்கப்பட்ட விழுமியங்கள், பாத்திரங்கள், குணாதிசயங்கள், மனப்பாங்குகள் ஆகியவற்றைக் குறிப்பதாகக் கூறப்படுகிறது. எது எப்படியிருப்பினும் சமூகமானது பால் வேறுபாட்டை பால் நிலை வேறுபாடாகவே வளர்க்கின்ற ஒரு நிலைமை காணப்படுகின்றது எனலாம்.
உலகின் தற்கால மக்கள் தொகையில் அரைவாசிக்கும் மேற்பட்டவர்களாகப் பெண்கள் காணப்படுகின்றனர். ஒருநாளில் 70 வீதமான நேரம் பெண்கள் வேலை செய்கின்றவர்களாகவும், உணவுத் தேவையில் சுமார் 50 வீதமானவற்றை பெண்களே தான் உற்பத்தி செய்கின்றனர். அத்துடன் இவர்களது கல்வியறிவு 75 வீதமாயினும் வருமானத்தில் பத்து வீதத்தை ஈட்டுகின்ற ஒரு நிலையும் காணப்படுகின்றது.
இன்று எச். ஐ. வி. பற்றிய அறிவு அனைவருக்கும் தெரிந்திருந்தாலும் போதியளவான விழிப்புணர்வுகள் அனைவரையும் வந்தடையவில்லை என்பதையே இவைகள் சுட்டிக்காட்டுகின்றன. 2005 ஆம் ஆண்டின் அறிக்கை ஒன்றின்படி சுமார் 743 எச்ஐவி காவிகள் காணப்பட்டனர் எனவும், அதன் காரணமாக 140 பேர் இறந்துள்ளனர் எனவும், 15 வயதிற்கு மேற்பட்டோருக்கும் இத்தொற்று ஏற்படுகின்றது எனவும் கூறப்படுகின்றது.
கடந்த 1987 ஆம் ஆண்டிலிருந்து இந்த எச்ஐவி தொற்று இலங்கையிலும் தாக்கத்தை ஏற்படுத்தி இன்றுவரை பாதிக்கப்படுவோர் எண்ணிக்கை கூடிக்கொண்டே வந்திருக்கின்றது. இதனைக் கட்டுப்பாட்டுக்குள் வைத்திருக்கின்ற ஒரு நிலைமை காணப்பட்டாலும் போதியளவான கற்றலுடான ஒரு நிரந்தரமான விழிப்புணர்கள் தொடர்பாக ஊட்டப்படுகின்றபோது கட்டுப்பாட்டுக்குள் கொண்டுவரப்படலாம் என்பது பலரின் கருத்தாகும். மகாகவி பாரதியின் கருத்துப்படி “கற்பு என்பது பெண்களுக்கு மட்டுமல்ல - ஆண்களுக்கும் தான்” என்று கூறுகின்றார். உண்மையில் ஆண்களும் கற்புடையவர்கள் என்பதைத்தான் இவரது கூற்று சுட்டிக்காட்டுகின்ற அதேவேளை, பல்வேறு பாலியல் நோய்களுக்கும் ஆண்கள் உள்ளாக்கப்படுகின்றனர்.
சிuசீan யிசீசீuo Virus எனப்படுகின்ற இவ் வைரஸ் ஏற்படுத்துகின்ற திணீquirலீனீ யிசீசீunலீ ளிலீஜீiணீiலீnணீy ஷிynனீroசீலீ என்கிற மாற்றம் காணமுடியாத நோய்க்கு இட்டுச் செல்ல இது உதவுகின்றது. அத்துடன் நோய் எதிர்ப்புச் சக்தியை இல்லாதொழித்து நோயின் தாக்கத்தை அதிகரிக்கவைத்து இறுதியில் மரணத்திற்கு இட்டுச் செல்கின்ற நிலைக்கு இதன் தாக்கம் பயங்கரமானதாக காணப்படும். பொதுவாகவே இத்தொற்று ஆண், பெண் சேர்வதால் 85 வீதமும், ஆணும் ஆணும் சேர்வதால் (ஓரினச் சேர்க்கை) 11 வீதமும், தாய் மூலமாகப் பிள்ளைக்கு (பாலுட்டுவது போன்ற) 3 வீதமும், இரத்த ஏற்றத்தின் மூலமாக 1 வீதமும் பரவுகின்றதாக ஆய்வுகள் தெரிவிக்கின்றன.
பொதுவாக மரணங்களுக்கும் நோய் வாய்ப்படலுக்கும் முக்கிய காரணங்களாக அமைந்துள்ள தொற்று நோய்களும், ஊட்டக் குறைபாடுகளும் தொடர்ந்தும் நிலவுகின்ற அதேவேளை எல்லை களுக்குள்ளும், எல்லைகடந்து வெளிநாட்டுப் பயணங்கள், பூகோளமயமாக்கம் என்பனவும் இதன் பரவலுக்கு காரணமாகின்றன. அத்துடன் சூழல் மாசடைதல், சூழல் அழிவு, நகரமயமாக்கல் என்பன துரித வளர்ச்சியடைதல், கைத்தொழில் மயமாக்கல், நகர்ப் பிரதேசங்களில் வாழ்க்கை வட்டத்தில் ஏற்படுகின்ற மாற்றங்கள் போன்றவைகள் மனிதருக்கு இடையிலான உள ரீதியான நெருக்கடியை அதிகரிப்பதற்கான காரணங்களாகவும் காணப்படுகின்றன. இதன் விளைவாக தொற்று நோய்கள், தொற்றா நோய்கள் போன்ற இரு வகையான காரணங்களும் சுகாதார ரீதியான பிரச்சினைகளை உருவாக்கிக்கொண்டன.
பாரிச சனத்தொகை வளர்ச்சி காரணமாகவும், 95 வீதமானோர் அபிவிருத்தியடைந்து வரும் நாடுகளில்தான் இந்நோய்க்குள்ளாக்கப்படுவோர் காணப்படுவதாக கூறப்படுகின்றது.
உண்மையில் பாடசாலைப் பிள்ளைகள் பாலியல் ரீதியில் உயிரிப்பாகச் செயற்படத் தொடங்குகின்ற, புதிய அனுபவங்களைப் பெறவிரும்புகின்ற, சமுதாயத்தின் அங்கீகாரத்தைப் பெறுவதற்காக சம வயதுக் குழுக்களின் ஆதிக்கத்திற்கு ஆளாகின்ற பருவத்திலே தான் காணப்படுகின்றனர். பாலியல் நடத்தைகள், போதைப் பொருள்கள், நடிகர் நடிகைகளை பின்பற்றுதல் போன்ற விடயங்களில் சமுதாயத்தில் இடம் பிடிப்பதற்காக உலகாதாய பெளதீகப் பொருள்களின் பால் அதிக நாட்டம் காட்டல், செல்போன், இன்ரநெட் போன்ற நவீன தொழில்நுட்பங்கள் காரணமாக இப் பருவத்தினர் கவரப்படுகின்றனர். இவைகளின் விளைவாக உருவாகும் பொறுப்பற்ற நடத்தையும் காரணமாக தானாகவே எச். ஐ. வி. தொற்றடையும் ஆபத்தை அதிகரிப்பவையாகவே அமைந்துவிடுகின்றன.
சில சந்தர்ப்பங்களில் பிள்ளைகள் பாலியல் தொழிலுக்காக விற்பனை செய்யப்படுகின்றனர். சம வயதுக் குழுவினர் அல்லது வளர்ந்தோரினால் பாலியல் துஷ்பிரயோகத்திற்கு உள்ளாகின்றனர். சிறுவர் துஷ்பிரயோகங்கள் இன்று நாட்டின் நாலா பக்கங்களிலும் ஏற்பட்டுக் கொண்டே தான் வருகின்றன. எப்படியான தண்டனைகள் இருப்பினும் இலகுவாக சட்டத்திலிருந்து தப்பிவிடுகின்றனர். இவ்வாறான தண்டனைகள் அதிகபட்சமாக அமைவதற்கு புதிய சட்ட ஏற்பாடுகளில் திருத்தங்கள் கொண்டுவரப்பட்டு நாட்டில் பாலியல் கலாசாரத்திற்கு முற்றுப்புள்ளி வைப்பது சமுதாயத்தினதும், அரசினதும் கடமையாகும்.
எனவேதான் சமுதாயத்தின் முன் இவ்வாறான நோய்த்தாக்கங்களின் உணர்வுகளை ஒப்புவிப்பதற்கு காத்திரமான பங்களிப்புகளை செய்வதற்கு சுகாதாரத்துறைக்கு சமுதாய ஆர்வலர்கள் உதவுதல் வேண்டும். பொதுவாக சில வழிகளில் எச். ஐ. வி. ஏற்பட்டாலும் கட்டித்தழுவுதல், கைகுலுக்குதல், தொடுதல், கண்ணீர், மலசலகூடங்கள், இருமல், பூச்சிகள், தடாகங்களிலோ, ஆற்றிலோ, கடலிலோ நீந்துதல், குளித்தலால் இவை பரவுவதில்லை.
“இளமை இதமானது, எனினும் அறியாமை, பொறுப்பின்மை போன்ற காரணங்களினால் அதனை இழந்திட நேரிடலாம். அதிலிருந்து பாதுகாப்புப் பெற நீங்கள் விழிப்பாய் இருங்கள். பொறுப்புடன் செயற்படுங்கள். அத்துடன் சமுதாயக் கட்டுப்பாடுகள், சமய விடயங்கள், தொடரான கற்றல் செயற்பாடுகள், பெரியோரின் வாழ்க்கையை வரலாறுகளிலிருந்து நமது வாழ்க்கையை ஆரம்பித்து நம்மை நாம் பாதுகாத்திட திடசங்கற்பம் பூணுவதுடன், எச்ஐவி/எயிட்ஸ் போன்றவற்றிலிருந்து பாதுகாப்புப் பெறவும், பாலியல் பற்றிய சரியான விடயங்களை அறிந்து, சிந்தித்து செயற்படுவதற்கும் அனைவரும் தயாராகுதல் அவசியமாகும்.
