விபத்தில் தப்பினார் “ட்ரம்ஸ்” சிவமணி


குருவாயூர் கோவிலில் நடந்துவரும் உற்சவத்தில் கலை நிகழ்ச்சி நடத்த சென்ற பிரபல ‘ட்ரம்ஸ்’ இசைக் கலைஞர் சிவமணி பயணித்த கார் விபத்தில் சிக்கி, அவருடன் சென்ற வீணை வித்வானுக்கு காயமேற்பட்டது. சிவமணி காயமின்றி தப்பினார்.
கேரள மாநிலம், திருச்சூர் மாவட்டம் குருவாயூர் கிருஷ்ணன் கோவிலில், தற்போது உற்சவம் நடந்து வருகிறது. இதில் தினமும் பல்வேறு இசை கலைஞர்களின் நிகழ்ச்சிகள் நடக்கின்றன. அதில் கலந்துகொள்ள சிவமணி, சென்னையில் இருந்து விமானம் மூலம் கொச்சி சென்றார். 
அங்கிருந்து குருவாயூருக்கு தேவஸ்வம் சபை அனுப்பியிருந்த காரில் சிவமணியும் வீணை வித்வான் ராஜேஷ் வைத்தியாவும் சென்றனர். மற்றொரு காரில் அவர்களது இசை கருவிகள் சென்றன. கொச்சி - சேலம் தேசிய நெடுஞ்சாலையில் சென்று கொண்டிருந்த போது. 
காருக்குப் பின் னால், வந்த வான் கட்டுப்பாட்டை இழந்து, காருக்கு பின்னால் சென்று இடித்தது. கார் நிலை தடுமாறி முன்னால் சென்று கொண்டிருந்த மற்றொரு கார் மீது இடித்தது. இவ்விபத்தில் வீணை வித்வான் ராஜேஷ் வைத்தியாவுக்கு கையில் காயமேற்பட்டது. சிவமணி காயமின்றி தப்பினார். இசைக் கருவிகள் ஏற்றப்பட்ட காரில் அவர் சென்றார்.
