நரேந்திர மோடிக்கு விசா இல்லை அமெரிக்கா ; உறுதி


குஜராத் மாநில முதல்வர் நரேந்திர மோடி தொடர்பான விசா முடிவில் மாற்றம் இல்லை என அமெரிக்கா தெரிவித்துள்ளது.
2002ம் ஆண்டு நடந்த குஜராத் கலவரத்துக்கு அவரே பொறுப்பானவர் என்று கூறி, மோடிக்கு விசா கொடுக்க அமெரிக்கா மறுத்து வருகிறது இந்நிலையில் வொஷிங்டனில் தெற்கு மற்றும் மத்திய ஆசிய விவகாரங்களுக்கான அமெரிக்க துணை அமைச்சர் ரொபர்ட் பிளேக் செய்தியாளர்களிடம் திங்கள்கிழமை பேசினார்.
நரேந்திர மோடி விசா குறித்த முடிவில் மாற்றம் இல்லை. எனினும் அமெரிக்க வர்த்தகத்துக்கு, குஜராத் மாநிலம் சிறந்த வரவேற்புக்குரிய சூழலைக் கொண்டுள்ளதாக அவர் குறிப்பிட்டார். அமெரிக்காவின் வர்த்தகத்துக்கும், முதலீட்டுக்கும் குஜராத் சிறந்த மாநிலம். நாங்கள் தொடர்ந்து அந்த மாநிலத்தில் முதலீடு செய்வதை ஊக்குவிப்போம். இந்தியாவுக்கும், அமெரிக்காவுக்கும் இடையிலான உறவை மேம்படுத்தும் குறிக்கோளுடன் புதிய முயற்சியை எடுத்து வருகிறோம். இதற்காக, அமெரிக்காவின் சிறப்பு பிரதிநிதி ரீட்டா ஜோ லூயிஸ் அண்மையில் இந்தியாவுக்கு சென்றார்.
அமெரிக்கா- இந்தியா இடையே வர்த்தக உறவை ஏற்படுத்த முயன்று வருவதாகவும் அவர் கூறினார்.
