ஜன் லோக்பாலை ஆதரிக்காத எம்.பிக்களை வெளியே விடாமல் வீடுகளை முற்றுகையிடுங்கள்



ஊழலுக்கு எதிரான வலுவான லோக்பால் சட்ட மசோதாவை எதிர்க்கும் எம்.பி.க்கள் வீட்டை விட்டு வெளியே வரவிடாமல் முற்றுகைப் போராட்டம் நடத்தும்படி, நாட்டு மக்களுக்கு அன்னா ஹசாரே ஆவேசமாக அழைப்பு விடுத்தார்.
ஊழலுக்கு எதிரான வலுவான லோக்பால் சட்ட மசோதா கோரி, காந்தியவாதி பிரபல சமூக சேவகருமான 74 வயது அன்னா ஹசாரே நடத்திய உண்ணாவிரத போராட்டம் வெற்றி பெற்றது.
இந்த போராட்டத்துக்கு பின் அன்னா ஹசாரே ஆதரவாளர்களின் உயர் மட்ட குழு ஆலோசனைக் கூட்டம் நேற்று நடைபெற்றது. அன்னா ஹசாரேவின் சொந்த ஊரான மராட்டிய மாநிலம், அகமது நகர் மாவட்டத்தில் உள்ள ராலேகான் சித்தியில் இந்தக் கூட்டம் நடைபெற்றது.
அரவிந்த் கெஜ்ரிவால், பிரசாந்த் பூஷன், கிர பெடி, சந்தோஷ் ஹெக்டே, மனிஷ் சிசோடியா, மேதா பட்கர் உட்பட நாடு முழுவதும் இருந்து வந்திருந்த 45 உறுப்பினர்கள் இந்த கூட்டத்தில் கலந்து கொண்டனர்.
2 நாட்கள் நடைபெறும் இந்த கூட்டத்தில், லோக்பால் மசோதாவை நிறைவேற்றுவது மற்றும் அடுத்த கட்ட போராட்டம் உட்பட பல்வேறு பிரச்சினைகள் குறித்து விவாதிக்க ப்படுகின்றன. நேற்றைய கூட்டத்தின்போது திரண்டிருந்த கிராம மக்கள் மத்தியில் அன்னா ஹசாரே பேசினார்.
அப்போது அவர், ஊழலுக்கு எதிரான லோக்பால் மசோதாவை நிறைவேற்றுவதற்கு எதிர்ப்புத் தெரிவிக்கும் எம்.பிக்கள் வீடுகளின் முன்பு முற்றுகை போராட்டம் நத்தி, வீடுகளை விட்டு அவர்கள் வெளியேற விடாமல் தடுக்க வேண்டும் என்று, ஆவேசமாக அழைப்பு விடுத்தார்.
அடுத்த தேர்தலில் அவர்களை மீண்டும் வெற்றிபெற விடக்கூடாது என்றும் ஹசாரே வற்புறுத்தினார்.
