அவுஸ்திரேலிய கனவுடன் காத்திருந்த இலங்கையர்கள் கைது!


படகின் மூலம் சட்டவிரோதமாக அவுஸ்திரேலியாவிற்குச் செல்லமுயன்ற 51 இலங்கையர்கள் இந்தியாவில் கைது செய்யப்பட்டுள்ளதாக அந்நாட்டுஊடகங்கள் செய்தி வெளியிட்டுள்ளன.
கேரளாவின் தேக்கடி பகுதியில் வைத்தே இவர்கள் கைது செய்யப்பட்டுள்ளனர்.
கொச்சியிலிருந்து இவர்களை இரகசியமாக படகில் அனுப்பிவைக்க முயன்ற முகவர்கள் இருவரையும் பொலிஸார் கைது செய்யதுள்ளதாக தெரிவிக்கப்படுகின்றது.
இதன்போது கைது செய்யப்பட்ட ஒவ்வொருவரும், அம் முகவருக்கு 3 இலட்சம் ரூபா வீதம் வழங்கியுள்ளதாகவும் இவர்கள் ஈரோட், மதுரை, வில்லிபுரம், திருச்சிராப்பள்ளி, திண்டுக்கல், மண்டபம் அகதி முகாம்களைச் சேர்ந்தவர்கள் எனவும் அச்செய்தியில் மேலும் குறிப்பிடப்பட்டுள்ளது.
பொலிஸாருக்கு கிடைத்த இரகசியத் தகவலொன்றை அடுத்தே இவர்கள் அனைவரும் தேக்கடியில் கைது செய்யப்பட்டுள்ளனர்.

