உலகின் உயிரினங்களில் மூன்றிலொரு பகுதியைதன்னகத்தே கொண்டுள்ள அமேசன் காடுகள்


அமேசன் ஆறு கடலுடன் சேரும் கழிமுகம் அட்லாண்டிக் பெருங்கடலில் கலக்கும் பொழுது நொடிக்கு 300,000 கன மீட்டர் நன்னீரைக் கொண்டு சேர்க்கின்றது.
அமேசன் ஆறு தென் அமெரிக்கா கண்டத்திலுள்ள ஒரு ஆறாகும். 
இது உலகின் இரண்டு நீளமான ஆறுகளில் ஒன்று. 
மற்றொன்று நைல் ஆறு. 
அமேசன் ஆறு கொண்டுவரும் நீரின் அளவும் மிகவும் அதிகமாகும். 
இதன் அளவு மிசிசிப்பி, நைல் மற்றும் யாங்சே ஆகிய நதிகளின் மொத்த அளவை விட அதிகம் இதன் நீளம் 6400 கி. மீ.
உலகிலேயே பரப்பளவில் பெரிய ஆற்றுப் படுக்கையைக் கொண்ட ஆறாகும். இதன் மொத்த அளவு அடுத்த எட்டு பெரிய ஆறுகளின் நன்னீரின் அளவை விட அதிகமாகும்.
இந்த ஆற்றின் ஓட்டம் பல முறை மாறியுள்ளது. 
முதலில் மேற்கு நோக்கிப் பாய்ந்து கொண்டிருந்த இந்த ஆறு அண்டெஸ் மலையின் வளர்ச்சியினால் கிழக்கு நோக்கிப் பாய்கிறது.
மேசன் ஆறு எந்த இடத்திலும் பாலம் மூலமாகக் கடக்கப்படுவதில்லை. 
இதற்கு காரணம் இதன் அகலம் அல்ல, தற்கால பொறியியலாளர்களால் இதன் குறுக்கே பாலம் கட்ட முடியும். 
எனினும் ஆற்றின் பெரும் பகுதி வெப்ப மண்டல மழைக் காடுகள் வழியாக பாய்வதாலும் அங்கு சில நகரங்களே உள்ளதாலும் பாலத்தின் தேவை ஏற்படவில்லை.
பல்வேறு அளவைகளின்படி அமேசன் ஆறே உலகில் பெரியதாக இருந்தாலும் நீளத்தை பொறுத்த மட்டில் இது நைல் ஆற்றைவிட சிறிது குறைவு என்பது பெரும்பாலான புவியியலாளர்களின் கணிப்பு.
எனினும் இதை பிரேஷில் மற்றும் பெரு நாட்டைச் சேர்ந்த சில அறிவியலாளர்கள் ஏற்க மறுக்கிறார்கள்.
இதன் தலைத்துறை ஆறுகளின் உருவாக்கம் பெரு, எக்குவடோர் நாடுகளில் இருந்தாலும் இதன் பெரும்பாலான ஆற்றுப் படுக்கை பகுதி பிரேஷில் நாட்டில் அமைந்துள்ளது. 
அமேசன் ஆறு ஆயிரத்திற்கும் மிகுதியான துணை ஆறுகளைக் கொண்டுள்ளது. 
இவற்றுள் 17 ஆறுகள் 1000 கிலோ மீற்றருக்கும் அதிகமான நீளம் கொண்டன.
அமேசன் வடிகால் பகுதியே உலகின் மிகப் பெரியதாகும். 
இது தென் அமெரிக்காவின் பரப்பில் 40 வீதம் ஆகும். 
இதன் ஒரு நீர் படிப்புப் பகுதி மேட்டு நிலத்தில் கண்டுபிடிக்கப்பட்டுள்ளது. 
இப்பகுதி பசிபிக் பெருங்கடலுக்கு அருகில் உள்ளது.
அமேசன் வடிகால் பகுதியே உலகின் மிகப் பெரியதாகும். 
இது ஒரு நீர்பிடிப்பு பகுதி. 
மேட்டு நிலத்தில் கண்டுபிடிக்கப்பட்டுள்ளது. 
இப்பகுதி பசிபிக் பெருங்கடலுக்கு அருகில் உள்ளது.
அமேசன் ஆறினால் அட்லாண்டிக் பெருங்கடலில் சேரும் நீரின் அளவு மிக அதிகமாகும். 
மழை காலத்தில் விநாடிக்கு 300,000 கன மீட்டர் அளவு வரை நீர் வரத்தும் 1973 – 1990 வரையான காலப் பகுதியில் 209,000 கன மீட்டர் அளவு நீர்வரத்தும் இருந்தது.
அமேசன் வடிநிலமானது தென் அமெரிக்காவின் மற்றொரு பெரிய ஆறான ஓரினோகோவின் வடிநிலத்துடன் காசிகியுயர் கால்வாய் மூலம் இணைக்கப்படுகிறது. 
அதனால் இதை இயற்கையாக அமைந்த நீர் இணைப்பு என்பார்கள்.
பெரு, ஈக்வடோர் நாடுகளில் அமேசன் ஆறு பல ஆற்றுத் தொகுதிகள் உடைய பெரிய ஆற்று அமைப்பாகும். 
பல நேரடியாக மரானான், உகயாலி போன்ற ஆறுகளில் கலக்கிறது. 
மரானா, பாஸ்டாச, நுகுரே போன்ற பல ஆறுகள் முதன்மை அமேசன் ஆற்றில் கலக்கின்றன.
பெரு நாட்டின் ஆண்டீய மலைத்தொடரில் உள்ள பனி மூடிய நவாடோ மிசிமி சிகரத்தின் பனி ஏரிகளில் அமேசன் உருவாவதாக 2001 – 2007ம் ஆண்டுகளில் நிறுவப்பட்டது. 
இது டிடிகாகா ஏரிக்கு மேற்கிலும் லிமாவுக்கு தென் கிழக்கிலும் உள்ளது. 
நவாடோ மிசிமியிலிருந்து வரும் நீரானது குபிராடாஸ் கார்குசன்டா மற்றும் அபாசேடா ஆறுகளில் கலக்கிறது. 
இவை உகயாலி ஆற்றின் துணை ஆறாகிய ரியோ அபுரிமாக் உடன் இணைகிறது. 
உகயாலி மரானான் உடன் இணைந்து முதன்மை அமேசன் ஆற்றை உருவாக்குகிறது. 

இந்த இடத்தையே பெரும்பாலான புவியியலாளர்கள் முதன்மை அமேசன் உருவாகும் இடமாகக் கருதுகிறார்கள். 
இங்குள்ள ஆற்றைப் பிரேஷிலில் சோலிமோஸ் டாஸ் ஆகுஅஸ் என அழைக்கிறார்கள். 
ஆயிரம் மைல் கடந்த பின் கரிய நிறமுடைய நீரிணை உடைய ரியோ நீக்ரோ மண் நிறமுடைய அமேசனுடன் இணைகிறது. 
ஆறு மைல் வரையில் இரண்டும் கலக்காமல் அடுத்தடுத்து ஓடுகின்றன.
அனைத்து அமேசன் துணை ஆறுகளிலும் ஒரே சமயத்தில் வெள்ளப் பெருக்கு ஏற்படுவதில்லை. 
பெரும்பாலானவற்றில் நவம்பர் மாதத்தில் வெள்ளம் ஏற்படத் தொடங்கி ஜூன் வரை நீடிக்கும். 
ரியோ நீக்ரோவில் பெப்ரவரி அல்லது மார்ச் மாதங்களில் வெள்ளம் ஏற்பட தொடங்கி ஜூன் மாதம் அளவில் வெள்ளம் குறையத் தொடங்கும். 
மெடிரிரா மற்ற அமேசன் துணை ஆறுகளில் வெள்ளம் ஏற்படுவதற்கு இரண்டு மாதங்களுக்கு முன்பா கவே வெள்ளம் ஏற்பட்டு குறைந்து விடும்.
மழைக் காலத்தில் ஆற்றின் ஆழம் சராசரியாக 40 அடியாகும். 
முதன்மை ஆறு ஒன்று முதல் ஆறு மைல் அகலம் உடையது. 
பெரிய கடலில் செல்லும் கலங்கள் இதில் மனவுஸ் வரை செல்லலாம். 
சிறிய 3000 தொன் அல்லது 9000 தொன் எடையுடைய கலங்கள் மற்றும் கலத்தின் கீழ் பாகம் நீர் நிலைகளிலிருந்து 18 அடி வரை இருந்தால் அவை ஆற்றில் 3600 கி.மீ. வரை செல்லலாம்.
இதன் கழி முகத்தின் அகலம் தொடர்பாக நிபுணர்களிடையே கருத்து வேறுபாடு நிலவி வருகிறது. 
அதற்கு காரணம் கழிமுகத்தின் புவியியல் அமைப்பாகும். 
பாரா ஆறு அமேசனுடன் சேர்த்து கணக்கிடப்படுகிறது. 
சில முறை பாரா ஆறு டோகன்டின்ஸ் ஆற்றின் தனிப்பட்ட கீழ் பகுதியாக கணக்கிடப்படுகிறது. 
தனிப்பட்ட பாரா ஆற்றின் கழிமுகம் பெரியதாகும். 
பாரா மற்றும் அமேசன் ஆறுகள் பல்வேறு ஆற்று கால்வாய்கள் மூலம் இணைக்கப்பட்டுள்ளன. 
இவற்றுக்கு இடையில் மரஜா தீவு அமைந்துள்ளது. 
இதன் பரப்பளவு சுவிட்சர்லாந்து நாட்டு அளவுக்கு பெரியதாகும்.
உலகின் உயிரினங்களில் மூன்றில் ஒரு பங்கு அமேசன் காடுகளில் வசிக்கின்றன. 
அமேசன் ஆற்றுப் படுக்கையும் மழைக் காடுகளும் 5.4 மில்லியன் சதுர கி.மீ. (2.1 மில்லியன் சதுர மைல்)க்கும் மேலானதாகும். 
அமேசன் ஆற்றில் 3,000க்கும் அதிகமான மீன் வகைகள் கண்டறியப்பட்டுள்ளன.
அமேசன் ஆற்று டொல்பின் அமேசன் மற்றும் ஒரினோகோ ஆற்றுப் பகுதியில் வசிக்கிறது. 
இதுவே ஆற்று டொல்பின் வகைகளில் மிகப் பெரியதாகும்.
இங்கு அதிகளவில் பிரன்கா என்ற மீன் வகை காணப்படுகிறது. 
இவை கூட்டமாக வாழும். 
இவை மாடு, மான் &#39;@!}சி உயிரினங்களை தாக்கக்கூடியவை. 
மனிதர்களும் தாக்கப்பட்டுள்ளார்கள். 
சில வகை பிரன்காக்கள் மனிதர்களை தாக்குகின்றன. 
குறிப்பாக சிவப்பு வயிற்று பிரன்கா மனிதரை தாக்கும் வகையாகும்.
அனகொண்டா வகை பாம்புகள் அமேசன் படுக்கையின் கரையில் காணப்படுகின்றன. 
இது பெரிய பாம்பினங்களில் ஒன்றாகும். 
இவை பெரும்பாலும் நீரிலேயே வாழ்கின்றன. 
இதன் மூக்கு பகுதி மட்டும் நீர் மட்டத்துக்கு வெளியே இருக்கும்.
அண்டெஸ் மலைத்தொடரின் கிழக்கில் இருந்து அமேசன் மழைக்காடு தொடங்குகிறது. 
இதுவே உலகின் மிகப் பெரிய மழைக்காடும் சுற்றுச் சூழல் முக்கியத்துவம் வாய்ந்ததும் ஆகும். 
இது உலகில் வெளியிடப்படும் கார்பன் - டை - ஒக்சைட் வளியை பெருமளவில் உட்கொள்ளும் திறன் வாய்ந்தது. 
இந்த மழைக் காடுகளைப் பாதுகாப்பது இந்நாட்களில் முக்கிய விடயமாக இருக்கிறது.
மிகவும் ஈரப்பதன் கொண்ட அமேசன் படுகை இம்மழைக் காடுகளுக்கு அரணாக விளங்குகிறது. 
இப்பகுதியில் அமேசன் ஆறும் இதன் நூற்றுக்கணக்கான துணை ஆறுகளும் மிகவும் மெதுவாக ஓடி பின் கடலில் கலக்கின்றன.
உயிரியல் வளம் மிக்க இம்மழைக் காடுகளில் 25 இலட்சம் வகையான பூச்சி இனங்களும் ஆயிரக்கணக்கான தாவர வகைகளும் வாழ்கின்றன.
சுமார் இரண்டாயிரம் பறவைகள், பாலூட்டிகள் ஆகியவற்றிற்கும் இருப்பிடமாக விளங்குகிறது. 
உலகின் மொத்தப் பறவையினங்களில் ஐந்தில் ஒரு பகுதி இக்காடுகளில் வசிக்கின்றன. 
அமேசன் காடுகள் பெரும்பாலும் பிரேஷில் நாட்டில் அமைந்துள்ளதால், அந்நாடு உலகிலே ரஷ்யாவிற்கு அடுத்த இரண்டாவது பெரிய காடு வளத்தை (பரப்பளவில் 4,776,980 ச.கி.மீ) கொண்டதாக உள்ளது.
