இயற்கை எரிவாயுகண்டுபிடிப்பில் ஏமாற்றம்



பாக்கு நீரிணையில் இயற்கை எரிவாயு கண்டுபிடிக்கும் முயற்சியில் தொடர்ந்து ஏமாற்றம் நிலவுவதால், ஆய்வுகளுக்காக தோண்டும் கிணறுகள் எண்ணிக்கை அதிகரித்து வருகிறது. ஓ.என்.ஜி.சி. (இந்திய இயற்கை எரிவாயு மற்றும் எண்ணெய் கழகம்) மூலம் ராமநாதபுரம் மாவட்டத்தின் பல்வேறு பகுதியில் இயற்கை எரிவாயு கண்டறியும் பணி நடக்கிறது. 
அடியில் நடந்த ஆய்வின் முடிவில் சாதகமான முடிவுகள் கிடைக்கவில்லை. தொடர்ந்து தேவிபட்டினம் கடற்பகுதியில் மேற்கொண்ட முயற்சியும் பயனளிக்கவில்லை. 
இதன்பின் பல இடங்களில் ஆய்வுகள் மேற்கொள்ளப்பட்டன. தற்போது பனைக்குளம் கடற்பகுதியில் ஆய்வு நடக்கிறது. இங்கும் எரிவாயு கிடைப்பதற்கான சாத்தியக்கூறுகள் தெரியவில்லை. 
பிரத்தியேக இயந்திரங்கள் மூலம் நடுக்கடலில் ஒரு இடத்தில் நடக்கும் ஆய்வுக்கு குறைந்தபட்சம் மூன்று மாதங்கள் தேவைப்படுகிறது. பாக்கு நீரிணையில் இதுவரை மேற்கொண்ட ஆய்வில் இயற்கை எரிவாயு கிடைக்காமல் போனது அதிகாரிகளுக்கு ஏமாற்றத்தை தந்துள்ளது. திட்ட அதிகாரி ஒருவரிடம் கேட்டபோது “ஆய்வுகள் பல இடங்களில் தொடர்ந்து நடந்து வருகின்றன. 
சாதகமான முடிவுகள் கிடைக்கவில்லை என்றாலும் ஆய்வுகள் தொடர்ந்து மேற்கொள்ளப்படும்” என்றார். தொடர்ந்து நடந்து வரும் இயற்கை எரிவாயு கண்டறியும் ஆய்வுப்பணியின் காரணமாக மீன்பிடித்தொழில் பாதிக்கப்பட்டுள்ளதாக மீனவர்கள் தெரிவித்துள்ளனர். 
நடுக்கடலில் இயந்திரங்கள் மூலம் கிணறுகள் அமைக்கும் போது ஏற்படும் சத்தத்தில் மீன்கள் இடம்பெயர்வதாக குற்றம் சாட்டியுள்ளனர். இது குறித்து ஓ.என்.ஜி.சி. அதிகாரிகளிடம் கேட்டபோது, “மீனவர்களுக்கு இந்த ஆய்வால் பாதிப்பு ஏற்பட வாய்ப்பில்லை’ என்றனர்.
