அன்னாவின் போராட்டத்திற்கு சிவசேனா ஆதரவு

புனே
லோக்பால் சட்ட மூலத்துடன் மட்டும், தனது காங்கிரஸ் எதிர்ப்பை, அன்னா ஹசாரே கைவிட்டு விடக் கூடாது என, சிவசேனா கட்சி வலியுறுத்தியுள்ளது. 
சிவசேனா கட்சியின் அதிகாரப்பூர்வ பத்திரிகையான ‘சாம்னா’வில் வெளியாகியுள்ள தலையங்கத்தில் கூறப்பட்டுள்ளதாவது, பாராளுமன்ற குளிர் கால கூட்டத் தொடரில் ஜன்லோக்பால் சட்ட மூலத்தை நிறைவேற்றா விட்டால், காங்கிரசுக்கு எதிராக, தேர்தலில் பிரசாரம் செய்யப் போவதாக, காந்தியவாதி அன்னா ஹசாரே கூறியுள்ளார்.
இதை சிவசேனா வரவேற்கிறது. நாட்டில் மாற்றத்தை ஏற்படுத்த வேண்டும் என, அவர் விரும்பினால், ஜன்லோக்பால் சட்ட மூலத்துடன் மட்டும், தனது காங்கிரஸ் எதிர்ப்பை, அவர் கைவிட்டு விடக் கூடாது. மகாத்மா காந்தியின் கனவை நிறைவேற்றுங்கள் என, இளைஞர்களிடம் அன்னா ஹசாரே வலியுறுத்தி வருகிறார். 
நாட்டில் ராமராஜ்யத்தை ஏற்படுத்த வேண்டும் என்றும், சுதந்திரத்துக்கு பின், காங்கிரஸ் கட்சியை கலைத்து விட வேண்டும் என்றும், காந்தி விரும்பினார். இதை அன்னா ஹசாரே நிறைவேற்ற, இவ்வாறு அதில் கூறப்பட்டுள்ளது.
