வன்னியில் வெடி பொருட்கள் கைப்பற்றப்படும் சம்பவங்கள் அதிகரிப்பு


வன்னி மாவட்டத்தில் வெடி பொருட்கள் கைப்பற்றப்படும் சம்பவங்கள் அதிகரித்துக் காணப்படுவதாக யாழ். மாவட்ட பிரதிப் பொலிஸ் மா அதிபர் எரிக்பெரேரா தெவித்துள்ளார்.
 வன்னி மாவட்டத்தில் கடந்த காலங்களில் இடம்பெற்ற யுத்தத்தின்போது தமிழீழ விடுதலைப் புலிகளால் நிலத்தின் கீழ் மறைத்து வைக்கப்பட்டிருந்த ஒரு தொகுதி வெடி பொருட்கள் கைவிடப்பட்ட நிலையில் நிலத்தின் கீழ் புதைத்து வைக்கப்பட்ட நிலையில் பொலிஸாராலும் அதிரடிப் பொலிஸாராலும் படைத்தரப்பினராலும் மீட்கப்பட்டுள்ளன.
முல்லைத்தீவுப் பகுதியில் இருந்து மோட்டார் குண்டுகள் 39 மற்றும் பராக்குண்டுகள் 02 உம் கைப்பற்றப்பட்டுள்ளன.
 முள்ளிவாய்க்கால் பகுதியில் இருந்து ரி 56 துப்பாக்கி குண்டுகள் 16746 மற்றும் துப்பாக்கிகளுக்கு பாவிக்கும் குண்டுகள் 400 உம் கைப்பற்றப்பட்டுள்ளன.
 கிளிநொச்சி முழங்காவில் பகுதியில் இருந்து சி 4 வெடிமருந்து 950 கிராம், இரண்டு துப்பாக்கள் என்பன கைப்பற்றப்பட்டுள்ளன.
 மதவாச்சி குளம் பகுதியில் இருந்து 3100 துப்பாக்கிக் குண்டுகளும் இரண்டு இடியன் துவக்குகளும் கைப்பற்றப்பட்டுள்ளன.
 இதனை விட உள்ளுரில் உற்பத்தி செய்யப்பட்ட வெங்காள வெடி இடியன் துவக்குகளுடன் பொது மக்களும் கைது செய்யப்பட்டுள்ளதாக யாழ். மாவட்ட பிரதிப் பொலிஸ் மா அதிபர் எரிக்பெரேரா மேலும் தெரிவித்துள்ளார்.

