தொழுகையானது தனது நப்ஸ{டன் செய்யும் யுத்தமாகும்


“தெளஹீதுக்குப் பிறகு, தொழுகையைப் பார்க்கினும் அதிகப் பிரியமான பர்ளு எதையும் அல்லாஹுத் தஆலா தனது படைப்புகளின் பேரில் பர்ளாக்கவில்லை, தொழுகையைப் பார்க்கினும் அல்லாஹுத் தஆலாவுக்கு அதிகப் பிரியமுள்ள ஒருவஸ்து இருக்குமாயின் அந்த வஸ்துவைக் கொண்டு மலக்குகள் அவனை வணங்கி இருப்பர். ஆனால், அந்த மலக்குகளில் ருகூஉ செய்பவரும் ஸ¤ஜுதுசெய்பவரும் நிலையில் இருப்பவரும், இருப்பில் இருப்பவரும் தான் இருக்கிறார்கள்” (அல்- ஹதீஸ்)
ஆகவே, தொழுபவர்கள் மனதில் ரூஹானிய்யத்தாகத் தொழுவதில் அதிகம் பிரயத்தனம் எடுத்துக்கொள்ளவேண்டும். முற்காலத்திலிருந்த பெரியோர்களுக்குச் சொத்துக்கள் பொருள்கள் ஆகியவைகளைப் பற்றிய கவலைகள் தொழுகையை விட்டு மறக்கடித்து விடுமாயின், உடனே அவர்கள் அவைகளைத் தர்மம் கொடுத்து விடுவார்கள். எனவே தொழுகையில் அசலானது பாத்தினுடைய அமல்தான் சூரத்துபகராவின் 43 வது வசனம் இவ்வாறு குறிப்பிடுகிறது, இன்னும் நீங்கள் தொழுகையை நிலைப்படுத்தி வையுங்கள், ஸக்காத்தையும் கொடுங்கள், இன்னும் ருகூஉ செய்பவர்களுடன் ருகூஉ செய்யுங்கள்.
“நீங்கள் தொழுகையை நிலைபடுத்தி வையுங்கள்” என்று அல்லாஹுத் தஆலா கூறி இருப்பதற்கு விசேஷமான கருத்துக்களுண்டு. தொழுகையினுடைய பர்ளு, ஷர்த்து, சுன்னத்து முதலியவைகளை பயபக்தியுடன் நிறைவேற்றுவதுடன், அதனை விடாமல் தொடர்ந்து நிறைவேற்றுவதற்குத் தான் தொழுகையை நிலைப்படுத்துதல் என்று பெயர், மறந்தவர்கள் அஜாக்கிரதையாக, பய பக்தியில்லாமல் ஒரேநேரம் தொழுது இன்னொரு நேரம் தொழுகாமலும் இருப்பதற்கு தொழுகையை நிலைபடுத்துதல் என்று சொல்வதில்லை.
‘ருகூஉ செய்பவர்களுடன் நீங்களும் ருகூஉ செய்யுங்கள்’ என்று இறைவன் கூறிஇருப்பதன் கருத்து;
தொழுகையை இமாம் ஜமாஅத்தாக நிறைவேற்றும்படி அல்லாஹுத்தஆலா கட்டளையிட்டிருக்கிறான். தொழுகையை இமாம் ஜமாஅத்தாக நிறைவேற்றுவதானது தனித்துத்தொழுவதைப் பார்க்கினும் இருபத்து ஏழு மடங்கு அதிகம் நன்மையுள்ளதாக இருக்கிறது. மேலும் இமாம் ஜமாஅத்தாகத் தொழுவது தன் நப்ஸ¤டன் யுத்தம் செய்வது போலிருக்கிறது. அதாவது, தொழுகையானது யுத்தத்தைப் போலவும் மிஹ்ராபானது யுத்தம் செய்யு மிடத்தை போலவும் இருக்கிறது. யுத்தம் செய்யுமிடத்தில் அணி வகுத்து நின்று ஒன்றுபோல் தாக்கினால் எதிரியை வெல்ல அதிக வசதியாக இருக்கும். இதுபோல் இமாம் ஜமா அத்திலும் தொழுகையாளிகள் வரிசை வரிசையாக நின்று தொழுகின்றார்கள்.
சூரத்துல் பகரா 45வது வசனம் இவ்வாறு கூறுகிறது. இன்னும், (மனிதர்களே உங்கள் ஹாஜத்துகள் நிறைவேறுவதற்காக) பொறுமையைக் கொண்டும் தொழுகையைக் கொண்டும் உதவி தேடுங்கள். (மேலும், நிச்சயமாக இரண்டையும் கொண்டு உதவி தேடுவதானது) உள்ளச்சமுள்ளவர்களைத் தவிர (மற்றவர்கள் மீதில்) கனமாக இருக்கும்.
“நபிகள் நாயகம் ஸல்லல்லாஹு அலைஹிவஸல்லமவர்களுக்கு ஒரு வருத்தமான காரியம் நேர்ந்தால் உடனே தொழுகையின் பால்விரைந்து கொள்வார்கள்” என்று ஒரு ரிவாயத்து வந்திருக்கிறது.
ஹஜ்ரத் இப்னு அப்பாஸ் றலியல்லாஹு அன்ஹு அவர்கள் (பிரயாணத்தில்) இருக்கையில் அவர்களுடைய புதல்விகளில் ஒருவர் மெளத்தான செய்தி அறிவிக்கப்பட்டது. உடனே அவர்கள் நிச்சயமாக நாம் அல்லாஹுத்த ஆலாவுக்கு உரியவர்கள். இன்னும் நிச்சயமாக நாம் அவனளவிலேயே மீளுகிறவர்களாயிருக்கிறோம்) என்று கூறி, அந்தப் பாதையை விட்டுக் கொஞ்சம் விலகிச் சென்று, தொழுது விட்டு வந்தார்கள். அவர்கள் வரும்போது வஸ்து ஈனுபிஸ்ஸப்ரி வஸ்ஸலாதி என்று ஓதிக்கொண்டு வந்தார்கள்.
“தொழுகையைக் கொண்டும் ஸப்ரைக் கொண்டும் அவனிடம் உதவி தேடுவது உள்ளச்சக்காரர்களைத் தவிர மற்றவர்களுக்கு பளுவாக இருக்கும்” யென்று அல்லாஹ் கூறி இருக்கிறான். இந்த ஆயத்தின் சாராம்ச மென்னவெனில் “நன்மைகளைத் தாராளமாகச் செய்யவேண்டுமாயின், அவ்விதம் செய்யவொட்டாமல் தடுக்கும்படியான மனோ இச்சைகளை யடக்கும் பொறுமையைக் கொண்டு உதவி தேடவேண்டும். அப்பொறுமை கை கூடுவதற்கு மனதை நாயன் பக்கம் பிடித்திழுக்கும்படியான தொழுகையை நிலை நிறுத்திக் கொண்டு உதவி தேடவேண்டும். தொழுகையை நிலை நிறுத்துதல் உள்ளச்சமுள்ளவர்களுக்கேயன்றி வேறுயாருக்கும் இலகுவாகாது. உள்ளச்சமுள்ளார் மூன்று வகையிளாக இருக்கின்றனர். முதலாவதானவர், நாயனைப் பயந்து அவன் வழியில் நடந்து அவனையடைந்தவர். இவர்கள் தொழுகையில் நாயனைத் தரிசிப்பவர்களாகையால் அத்தொழுகை அவர்களுக்குக் கண் குளிர்வாகவும், மிக வெகுவாகவுமே இருக்கிறது. இரண்டாமவர் நாயனைத் தரிசிக்காது போனாலும் அவனைத் தரிசிப்போமென்று நம்பி இருப்பவராகையால் அவருக்கும் தொழுகை பளுவாக இருக்கமாட்டார். மூன்றாமவர், கியாமத்தில் அவனைத் தரிசிப்போ மென்ற நம்பிக்கையில்லாதபோனாலும், நாயனிடத்திற்கு மீளுவோம், நாம் செய்த அமலுக்கு நற்கூலி தருவான் என்று நம்பி இருப்பவராகையால் இவருக்கும் தொழுகை பளுவாக இருக்கமாட்டாது. (தப்kர் மஹாயிமி)

