தலவாக்கலயிலிருந்து கொழும்புக்கு கடத்தப்பட்ட20 ஆடுகள் திம்புளை பொலிஸாரால் கைப்பற்றப்பட்டன


கொட்டகலை குறூப் நிருபர்
தலவாக்கலையிலிருந்து கொழும்பு பிரதேசப் பகுதிக்கு இறைச்சக்கென பெரும் ஹிம்சையான முறையில் இருபது (20) ஆடுகளை சிறிய வான் ஒன்றின் மூலமாக ஏற்றி பயணித்துக் கொண்டிருந்த போது கடந்த வாரம் திம்புளை பொலிஸாரினால் பத்தரை போகஹவத்த பொலிஸ் தடுப்பு எல்லைக்கருகில் இரு சந்தேக நபர்களுடன் கைது செய்யப்பட்டது.
இந்த ஆடுகள் ஏற்றிச் சென்று கொண்டிருந்த வேனின் கண்ணாடி கறுப்பாக்கி ஆடுகளின் சத்தம் வெளியில் கேட்காத வகையில் வேன் உள்ளே வானொலி சத்தம் ஒழுங்கு செய்யப்பட் டிருந்தது எனவும் இவ்வாறு நீண்ட காலமாகவே இத் தொழிலில் ஈடுபட்டு வருவதாகவும் திம்புலாபத்தன பொலிஸார் தெரிவிக்கின்றன. 
இந்த 20 ஆடுகளினதும் பெறுமதி சுமார் 20 இலட்சம் ரூபா என மதிப்பிடப்படு கிறது. ஆடுகள் சந்தேக நபர்கள் இருவருடன் நுவரெலியா மாவட்ட நீதிமன்றத்தில் ஆஜர் செய்யப்பட்டுள்ளனர். திம்புள்ள பொலிஸ் நிலையப் பொறுப்பதிகாரி உதவி பொலிஸ் பரிசோதகர் தசநாயக்க உட்பட அதிகாரிகள் குழுவினர் இச்சுற்றி வளைப்பை மேற்கொண்டனர்.
