கர்நாடகத்தில் இன்னும் 40 ஆண்டுகளுக்கு காங்கிரஸ் எதிர்க்கட்சி வரிசையில் அமரும் - எடியூரப்பா



கர்நாடகத்தில் இன்னும் 40 ஆண்டுகளுக்கு பா. ஜனதா தான் ஆட்சி செய்யும். காங்கிரஸ¤ம், ஜனதாளம் (எஸ்) கட்சிகளை எதிர்க் கட்சிகள் வரிசையில் அமர வைப்போம் என்று முதல் அமைச்சர் எடியூரப்பா கூறினார். பெங்களூரில் நடந்த பா. ஜனதா கட்சியின் புதிய அலு வலக திறப்பு விழாவில் முதல் அமைச்சர் எடியூரப்பா கலந்துகொண்டு பேசுகையில்,
பெங்களூரில் பிரமாண்டமான முறையில் கட்சி அலுவலகம் கட்டப்பட்டு திறக்கப்பட்டு உள்ளது. ஜனசங்கத்தின் வளர்ச்சிக்காக பாடுபட்ட ஜெகந்நாத்தின் பெயரை இந்த கட்டிடத்திற்கு சூட்டியுள்ளோம். நாங்கள் மக்கள் சார்பான போராட்டங்களை நடத்தி கட்சியை வளர்த்தோம். அதனால் இன்று கர்நாடகத்தில் ஆட்சியை பிடித்துள்ளோம். தென் இந்தியாவில் முதல் முறையாக கர்நாடகத்தில் பா.ஜனதா ஆட்சி அமைத்துள்ளது. அதிகாரத்தை பிடிக்க வேண்டும் என்பது மட்டுமே எங்களது நோக்கம் இல்லை. மாநிலத்தை வளர்க்க வேண்டும், ஏழை, பிற்படுத்தப்பட்ட, தாழ்த் தப்பட்ட மக்களை முன்னேற்ற வேண்டும் என்பதுதான் எங்களின் முக்கிய நோக்க மாகும். கர்நாடக சட்ட சபையில் ஆரம் பத்தில் 2எம். எல். ஏ. க்கள் மட்டுமே இருந்தோம். எங்களது உழைப்பின் மூலம் இன்று தனி பெரும்பான்மையுடன் ஆட்சி நடத்தி வருகிறோம்.
அடுத்த சட்டமன்ற தேர்தலில் பா. ஜனதா 150 க்கும் மேற்பட்ட இடங்களில் வெற்றி பெற்று ஆட்சியை பிடிக்கும். இதற்காக நாங்கள் கிராமம் கிராமமாக சென்று கட்சியை மேலும் வலுப்படுத்துவோம். மத்தியில் உள்ள காங்கிரஸ் அரசு ஊழலில் மலிந்துவிட்டது. காங்கிரஸ¤க்கு மாற்று பா. ஜனதாதான். மீண்டும் மத்தியில் பா.ஜனதா அரசு அமைய நாங்கள் கடுமையாக உழைப்போம்.
கர்நாடகத்தில் இன்னும் 35,40 ஆண்டுகளுக்கு பா.ஜனதாதான் ஆட்சி செய்யும். காங்கிரஸ¤ம், ஜனதாதளம் (எஸ்) கட்சிகளை எதிர்க் கட்சிகள் வரிசையில் அமர வைப்போம் என்றார்.
