யெகோவா சாட்சிகளின் தேசிய மாநாடு நாளை

யெகோவா சாட்சிகளின் மூன்று நாள் தேசிய மாநாடு எதிர்வரும் வெள்ளிக்கிழமை 9ம் திகதி முதல் 11ம் திகதி வரை ஜா-எலை ஏக்கலையிலுள்ள யெகோவா காட்சிகள் மாநாட்டு மண்டபத்தில் நடைபெறவுள்ளது.
வெள்ளி, சனி, ஞாயிறு மூன்று தினங்களிலும் காலை 9.20 முதல் பிற்பகல் 4.55 மணி வரை மாநாட்டு நிகழ்வுகள் இடம்பெறவுள்ளன.
இன்றைய உலகில் மக்களின் உள்ளத்தில் எழும் பல்வேறு கேள்விகளுக்கும் விடையளிப்பதாக “கடவுளது அரசாங்கம் வருக” என்ற தொனிப்பொருளில் இம்மாநாடு நடைபெறவுள்ளது.
இம்மாநாட்டில் நவீன, பழங்கால பாணியிலான பைபிள் நாடகங்கள் பலவும் சிறப்புச் சொற்பொழிவுகளும் இடம்பெறவுள்ளன. (ஸ)
