அமெரிக்க இலங்கை தூதுவர்களுக்கு இடையில் வோஷிங்டனில் பேச்சுவார்த்தை


அமெரிக்கா மற்றும் இலங்கை ஆகிய நாடுகளின் தூதுவர்களுக்கு இடையில் வோஷிங்டனில் பேச்சுவார்த்தை நடைபெற்றுள்ளது.
 
இலங்கைக்கான அமெரிக்காவின் புதிய தூதுவர் மிச்சல் சிசன் மற்றும் அமெரிக்காவுக்கான இலங்கைத் தூதுவர் சாலிய விக்ரமசூரிய ஆகியோருக்கு இடையில் இந்த சந்திப்பு நடைபெற்றுள்ளது. இரு தரப்பு உறவுகள் குறித்து இந்த சந்திப்பின் போது கவனம்செலுத்தப்பட்டுள்ளது.
 
இலங்கையில் அண்மைக்காலமாக மேற்கொள்ளப்பட்டு வரும் பொருளாதார மற்றும் அரசியல் நிலைமைகள் குறித்து பேச்சுவார்த்தை நடத்தப்பட்டுள்ளது.
 
நிலக்கண்ணி வெடி அகற்றுதல், புனர்வாழ்வு அளித்தல், புனரமைப்பு உள்ளிட்ட பல்வேறு விடயங்கள் தொடர்பில் இலங்கைத் தூதுவர் சாலிய விளக்கமளித்துள்ளார்.
 
அமெரிக்கா - இலங்கை இடையிலான உறவுகளை மேலும் வலுப்படுத்திக்கொள்ள வேண்டிய அவசியத்தை இரு நாட்டு தூதுவர்களும் வலியுறுத்தியுள்ளனர்.

