சீருடை அணிந்தே பிரபுக்களுக்கு பாதுகாப்பு அளிக்க வேண்டும்

ஐ.பி. என்று கெளரவத்துடன் அழைக்கப்படும் அமைச் சர்கள், நீதிபதிகள், பாராளுமன்ற உறுப்பினர்கள், வெளி நாட்டு இராஜதந்திரிகள் ஆகியோருக்கு அரசாங்கம் வழங்கும் மெய் பாதுகாவலர்களும், பாதுகாப்பு உத்தியோகத்தர்க ளும் இனிமேல் சீருடையிலேயே இந்த பாதுகாப்பு கடமைகளில் ஈடுபட வேண்டுமென்று பொலிஸ் மா அதிபர் பணிப்புரை விடு த்திருப்பது பாராட்டுதலுக்குரிய விடயமாகும்.
பிரபுக்கள் என்று பொதுவாக அழைக்கப்படும் அமைச்சர்கள், உயர் அதிகாரிகள், இராஜதந்திரிகள் ஆகியோரின் பாதுகாப்புக்காக அர சாங்கம் வழங்கும் பொலிஸ் உத்தியோகத்தர்கள் வெறுமனே வெள்ளை சேட்டும், கறுப்பு காற்சட்டையும் அணிந்தே ஆயுதம் தாங்கிய நிலையில் பிரபுக்களுக்கு பாதுகாப்பை அளிக்கிறார்கள்.
ஒரு பொலிஸ் உத்தியோகத்தர் உத்தியோகபூர்வ சீருடையில் இருந் தால் அவரை பொதுமக்கள் இலகுவில் அடையாளம் கண்டு, அவர் தனது பாதுகாப்பு கடமைகளை செய்வதற்கு ஒத்துழை ப்பை வழங்குவர். ஆயினும் இந்த உத்தியோகத்தர்கள் சிவில் உடையில் இருக்கும் போது, பெரும்பாலான பொதுமக்களுக்கு அவர்கள் யார் என்று அடையாளம் காண முடியாத சிக்கலும் ஏற்படுகின்றது.
வேறு சந்தர்ப்பங்களில் அரசாங்கம் வழங்கிய பாதுகாப்பு உத்தியோ கத்தர் களைப் போன்ற வெள்ளை உடையணிந்து சில தனிப்பட் டவர்கள் தங்களுக்கு பொறுப்பான அமைச்சர்கள் அல்லது உயர் அதிகாரிகளுக்கு பாதுகாப்பை கொடுத்தும் வருகிறார்கள். அவர்க ளைப் போன்று சாதாரண உடை அணிந்து சில குற்றவாளிகளும் ஆயுதம் தாங்கி இந்த பிரபுக்களுக்கு பாதுகாப்பை அளிக்கும் பொறுப்பையும் ஏற்றுக் கொள்வதாக கிடைக்கப்பெற்ற இரகசிய தகவல்களை அடுத்தே பொலிஸ் மா அதிபர் இந்த உத்தரவைப் பிறப்பித்துள்ளார்.
பொலிஸ் மா அதிபரின் இந்த உத்தரவுப்படி பிரபுக்களின் பாதுகாப்பு பணியில் ஈடுபடும் பொலிஸ் உத்தியோகத்தர்கள் உத்தியோக பூர்வ சீருடை அணிந்திருக்கிறார்களா என்பதை கண்காணிப்பதற் காக ஒரு விசேட பொலிஸ் பிரிவும் இப்போது அமைக்கப்பட் டுள்ளது. பிரபுக்களின் சில நண்பர்கள் மெய்ப்பாதுகாவலர்களைப் போன்று ஆயுதம் தாங்கி அவர்களுடன் செல்லும் போது, பல தரப்பட்ட அசம்பாவிதங்களும் வன்முறைகளும் ஏற்படுவதாக கிடைக்கப்பெற்ற முறைப்பாடுகளை அடுத்து, பொலிஸ் உத்தி யோகத்தர்கள் மாத்திரமே பிரபுக்களுக்கு பாதுகாப்பு கடமையில் ஈடுபட வேண்டுமென்ற தீர்மானத்தை பாதுகாப்பு அமைச்சு எடுத் துள்ளது.
பிரபுக்களின் பாதுகாப்பிற்கு செல்லும் பாதுகாப்பு உத்தியோகத்தர்கள் வைத்திருக்கும் ஆயுதங்கள் பற்றிய கண்காணிப்பும் மேற்கொள் ளப்படுமென்று தேசிய பாதுகாப்பு தொடர்பான ஊடக மத்திய நிலையத்தின் பணிப்பாளர் லக்ஷ்மன் ஹ¤லுகல்ல தெரிவித்தார். குண்டர்களினாலும் சில நாசகார சக்திகளினாலும் ஏற்படக்கூடிய அசம்பாவிதங்கள், உயிராபத்துக்களை தவிர்க்கும் வகையில் அர சாங்கத்தினால் பிரபுக்களுக்கு இந்த பாதுகாப்பு வழங்கப்படுகிறது. அவர்களுக்கு வழங்கப்படும் பாதுகாப்பு உத்தியோகத்தர்கள், பாது காப்பு உத்தியோகத்தர்களுக்கு கொடுக்கப்படும் வாகனங்களின் எண்ணிக்கை, ஆயுதங்களின் எண்ணிக்கை பற்றிய விரிவான விளக்கமளிக்கும் கையேட்டை சகல பிரபுக்களுக்கும் விரைவில் வழங்குவதற்கும் பாதுகாப்பு அமைச்சு நடவடிக்கை எடுத்துள் ளது.
அமைச்சர்களுக்கான பாதுகாப்பு பிரிவைச் சேர்ந்த பொலிஸ் உத்தி யோகத்தர்களே இந்த பாதுகாப்பு கடமைகளில் ஈடுபடுத்தப்படுகி றார்கள். இந்த விதிமுறையில் இருந்து ஜனாதிபதி மற்றும் பிரதம மந்திரியின் பாதுகாப்பு பிரிவுகளுக்கு விதிவிலக்கு அளிக்கப்பட் டுள்ளன. சமீபத்தில் இடம்பெற்றது போன்ற அசம்பாவித சம்பவ ங்கள் எதிர்காலத்தில் ஏற்படுவதை தவிர்க்கும் முகமாகவே அர சாங்கம் இந்தத் தீர்மானத்தை எடுத்துள்ளது. இப்புதிய உத்தரவின் பேரில், பொலிஸ் திணைக்களம் தங்களுக்கு கொடுத்த ஆயுதங் களை மாத்திரமே சம்பந்தப்பட்ட பொலிஸ் உத்தியோகத்தர்கள் பயன்படுத்த வேண்டுமென்றும், பிரபுக்களுக்கு பாதுகாப்பு அளிக் கும் வாகனங்களில் இந்த உத்தியோகபூர்வ ஆயுதங்களைத் தவிர வேறு எந்த ஆயுதங்களும் இருக்கக்கூடாதென்றும் பொலிஸ் மா அதிபர் கடுமையான உத்தரவைப் பிறப்பித்துள்ளார்.
பொலிஸ் திணைக்களத்தில் ஒரு தனியான பிரிவாக இயங்கிவரும் அமைச்சர்களுக்கான பாதுகாப்பு பிரிவில் தற்போது 2500 முதல் 5000 வரையிலான பொலிஸ் உத்தியோகத்தர்கள் கடமை புரிகி றார்கள். இவர்கள் பெரும்பாலும் அமைச்சர்கள், பிரதி அமைச்சர் கள் மற்றும் பாராளுமன்ற உறுப்பினர்களுக்கு பாதுகாப்பை அளி க்கும் பணியில் ஈடுபடுத்தப்பட்டுள்ளார்கள்.
அமைச்சர்களுக்கு பாதுகாப்பு அளிக்கும் இந்த பொலிஸ் உத்தியோ கத்தர்களுக்கு ஏனைய பொலிஸ் உத்தியோகத்தர்களுக்கு வழங் கப்படும் விசேட பொலிஸ் பயிற்சிகளில் கலந்துகொள்வதற்கும் இனிமேல் வாய்ப்பு கொடுக்கப்படுமென்று அறிவிக்கப்படுகிறது.
