2000 ஆண்டுகளுக்கு முந்தைய சங்க கால தானியக்குதிர் கண்டுபிடிப்பு


பழநியில் 2000 ஆண்டுகளுக்கு முந்தைய சங்ககால தானியக் குதிர் கண்டுபிடிக்கப்பட்டு உள்ளது. 
தொல்லியல் ஆய்வாளர் நாராயணமூர்த்தி கூறுகையில், ‘எட்டு அடி உயரமும் 10 அடி அகலமும் கொண்ட வெற்றிடக் குழியாக உள்ளது.
முட்டை வடிவிலான இக்குழியைச் சுற்றிலும் தட்டையான கற்களால் பாதுகாக்கப்பட்டுள்ளது. மேல் பகுதியில் ஒரு அடி தடிமன் கொண்ட கல் மூடி போன்ற அமைப்பு காணப்படுகிறது. இக்குழியின் மேல்வாய் தரையில் இருந்து நான்கடி ஆழத்தில் தொடங்குவதால், சங்ககாலம் என உறுதிப்படுத்தலாம் இப்பகுதியில் கிடைத்த மண்பாண்ட ஓடுகள் 2000 ஆண்டுகளுக்கு முன் (சங்ககால) பயன்பாட்டில் இருந்தவை. 
விளிம்பு பகுதியில் கலைநயத்துடன் கூடிய வரிவடிவம், குடுவை போன்ற அமைப்புடன் உள்ளது. தானியக் குதிராக பயன்படுத்தப்பட்டிருக்கலாம். இருப்பினும் வெள்ளைச் சோளம், மல்லிகைச் சோளம், இறுங்குச் சோளம், செஞ்சோளம் உள்ளிட்ட ஆறு வகைகள் மட்டுமே பதனப்படுத்தி வைப்பர். பிற தானியங்களை இதில் பதனப்படுத்த முடியாது 40 முதல் 50 மூடை சோளம் நிரப்பும் வகையில் குழியமைவு உள்ளது. 
வைக்கோலை பரப்பி அதன்து சோளத்தை நிரப்புவர். பின்னர் புங்கை மர இலைகள் பரப்பி மணலால் மூடி விடுவர். பூச்சி தாக்குதல் மழையால் ஈரப்பதம் அடைதல், கெட்டுப்போதல் ஆகியவற்றில் இருந்து பாதுகாக்கப்பட்டிருக்கும். உணவு தேவையின்போது இவற்றை எடுத்து பயன்படுத்துவர். இருப்பினும் மெதென் உள்ளிட்ட வாயுக்களால் தானியத்தை எடுக்கும்போது மூச்சுத்திணறல் ஏற்பட வாய்ப்புண்டு. 
இதனை தவிர்க்க குழிக்குள் இறங்கும் முன்பும் மேலே வந்த பின்பும் சம்பந்தப்பட்ட நபர் சுக்கு கருப்பட்டி உண்டபின் இப்பணியில் ஈடுபட்டிருப்பார். 1930க்குப் பின் பதனப்படுத்தலில் நாகரிக வளர்ச்சி காரணமாக ‘தானிய குதிர்’ முறை அழிந்து விட்டது. இவ்வாறு நாராயண மூர்த்தி தெரிவித்தார்.

* * *
குழந்தைகள் முதல் பெரியவர்கள் வரை அனைவருக்கும் பிடித்த ஒரு விலங்கு யானை. அதிலும் இரண்டு தந்தங்களுடன் கம்பீரமாக நடந்து வரும் ஆண் யானையை பாருக்குத் தான் பிடிக்காது. ஆனால் இந்த யானை இனம் மிக வேகமாக அழிந்து வருகிறது என்பது உங்களுக்கு தெரியுமா?
தந்தங்களுக்காக அதிக அளவில் வேட்டையாடப்படுவது தான் இந்த ஆண் யானைகளின் அழிவிற்கு முக்கியக் காரணம். சமீபத்தில் வெளியிடப்பட்ட ஆண்- பெண் யானைகளில் விகிதாசாரம் அதிர்ச்சியடைய வைப்பதாக உள்ளது.
2 பெண் யானைகளுக்கு ஒரு ஆண் யானை என்பது சரியான விகிதம், ஆனால் முதுமலையில் 30 பெண் யானைகளுக்கு ஒரு ஆண் யானை எனவும் கேரளா பெரி யார் காடுகளில் 115 பெண் யானைகளுக்கு ஒரு ஆண் யானை என்ற விகிதத்திலும் இருக்கிறது. இதே நிலை தொடர் ந்தால் இன்னும் நூறு ஆண்டுகளில் ஆண் யானை வாழ்ந்த விலங்குகளின் பட்டியலில் சேர்ந்து விடும்.
யானைகளின் வாழ்வி டங்களை தொடர்ந்து ஆக்கிரமிப்பது போன்றவற்றால் ஊருக்குள் நுழையும் யானைகள் ரயிலில் அடிப்படுவது. மின்சார வேலிகளில் சிக்குவது போன்றவற்றால் உயிரை விடுகின்றன. 
யானைகளின் வாழ் விடங்களை நாம் ஆக்கிரமிக்காமல் இருப்பது, தந்தங்களுக்காக கொல்லாமல் இருப்பது போன்றவை தான் நாம் அவற்றுக்கு செய்யும் மிகப்பெரிய உதவியாக இருக்க முடியும்.
