இந்திய தேர்தல் முறையில் கடுமையானசீர்திருத்தம் தேவை - சோம்நாம் சட்டர்ஜp


கொல்கத்தா சட்டசபை வளாகத்தில் ‘பாராளுமன்ற ஜனநாயகத்தை வலுப்படுத்துதல்’ என்னும் தலைப்பில் இரண்டு நாள் கருத்தரங்கு நடைபெற்றது. இதுகுறித்து நடந்த விவாதத்தில், மக்களவையின் முன்னாள் சபாநாயகர் சோம்நாத் சாட்டர்ஜி, மேற்கு வங்க மாநில முதலமைச்சர் மம்தா பானர்ஜி, முக்கிய மந்திரிகள், எதிர்க் கட்சி தலைவர் சூர்யகந்தா மிஸ்ரா மற்றும் பல்வேறு மாநிலங்களை சேர்ந்த சபாநாயகர்கள் கலந்துகொண்டு பேசினர்.
இதில் முன்னாள் சபாநாயகர் சோம்நாத் சாட்டர்ஜி பேசியதாவது :
இந்திய தேர்தல் முறையில் சீர்திருத்தம் கொண்டு வரவேண்டும். தேர்ந்தெடுக்கப் பட்ட எம்.பிக்கள் மக்களுக்கு எதிராக செயல்படும்போது அவர்களை திரும்ப அழைக்க புதிய சட்டம் இயற்ற வேண்டும். ஜனநாயக முறைப்படி எம்.பி. தொகுதிக்கு தேர்ந்தெடுக்கப்படும் ஒருவர், பல்வேறு முறைகேடுகளில் ஈடுபட்டு மக்களின் வெறுப்பை சம்பாதித்தாலும் மக்களால் அவர்களை ஒன்றும் செய்ய முடிவதில்லை. 
அவர்களை மாற்ற முடியாமல், அடுத்த தேர்தல் வரை மக்கள் காத்திருக்க வேண்டிய நிலை இங்கு உள்ளது. தேர்ந்தெடுக்கப்பட்ட எம்.பிக்கள் மக்கள் நலனில் அக்கறையின்றி செயல்பட்டால் அவர்களை பதவியிறக்கம் செய்வதற்கான உரிமையை மக்கள் பெறவேண்டும். 
இது குறித்த கடிதத்தை அவர்கள் சார்ந்த அரசியல் கட்சிக்கும், தேர்தல் விதிமுறையை மீறிய அந்த எம்.பிக்கும் தேர்தல் கமிஷன் அனுப்ப வேண்டும். ஜனநாயகத்தை அதன் பாதையில் மீண்டும் நிலைநிறுத்தவும், மக்களின் நம்பிக்கையை மீண்டும் பெறவும் சமுதாய சீர்திருத்தத்தில் முழுமையான மாற்றம் வேண்டும். அதற்கு முக்கியமாக அரசியலில் மாற்றம் காண வேண்டும். 
அரசியலில் குற்றங்கள், கட்டுப்படுத்த முடியாத லஞ்சங்கள் மற்றும் ஒருதலைப் பட்சமாக செயல் படுதல் ஆகியவை நாட்டின் பிரதிநிதிகள் சபையில் ஒரு முறையற்ற போக்கிற்கு வழிவகுத்துள்ளன. ஒரு நாட்டின் அரசியல் தன்மைக்கும் தேசிய ஒற்றுமைக்கும் அடையாளமாக விளங்குகின்ற பாராளுமன்றம் மற்றும் சட்ட சபைகள், தற்போது நம்பிக்கை மற்றும் நம்பகத்தன்மையை இழந்து பெரும் பிரச்சினையை சந்தித்து வருகின்றன என்றார்.
