

உங்கள் தாள் பணிந்தோம்


அம்மா மடியிலிருந்து அனைத்தும் தெரிந்து கொண்டு
சும்மா வரவேயில்லை, சுழலும் உலக வாழ்வில்
எம்மா லெவைமுடியும் எனத்தெரிந்து வளர்த் தெடுத்து
உம்மா லாகுமென உயர்பண்பு, கலைகள், கல்வி
கும்மா ளத்தோடுஎம்மைக் குலவியுரு வாக்கி வைத்து
தம்மா னென்றில்லாது தகைமை தனையே மதித்து
சிம்மா சனமிருந்து சிறப்புடனே சேவை செய்ய
இம்மா நிலத்திலெம்மை இலங்க வைக்கும் வல்லவரே!
நம்மா லென்றெங்கும் நயந்து ஏத்தும் நல்லவரே!
செம்மா ந்தபணியினையே செய்யு முங்கள்தாள் பணிந்தோம்!
கலாபூசணம் திரு. வ. கந்தசாமி
பெரியதாய் அகம்
இடைக்குறிச்சி, வரணி.
