ராம்தேவுக்கு ஏற்பட்ட கதி தனக்கு வராமல் இருக்க வழக்கு தொடர ஹசாரே திட்டம்


அடுத்த மாதம் டில்லியில் நடத்த உள்ள உண்ணாவிரத போராட்டத்தின் போது ராம்தேவுக்கு ஏற்பட்ட கதி தனக்கு நேரக்கூடாது எனக் கோரி சமூக சேவகர் அன்னா ஹசாரே, உயர் நீதிமன்றில் நேற்று மனு செய்ய உள்ளார். 
பிரதமர் உள்ளிட்ட உயர் பதவியில் உள்ளவர்களை விசாரிக்கும் லோக்பால் அமைப்பை உருவாக்கக் கோரி வருகிறார். சமுக சேவகர் அன்னா ஹசாரே. லோக்பால் வரைவு மசோதா தயாரிக்கும் குழுவில் அன்னா ஹசாரேவும், பிரபல முன்னாள் வழக்கறிஞர் சாந்திபூஷன் போன்றோரும் சேர்க்கப்பட்டிருந்தனர்.
நிதியமைச்சர் பிரணாப் முகர்ஜி, மனித வள மேம்பாட்டுத்துறை அமைச்சர் கபில் சிபல் உள்ளிட்டோர் அடங்கிய அரசு தரப்பு குழு லோக்பால் அமைப்புக்கு, பிரதமரை விசாரிக்கும் அதிகாரம் அளிக்க மறுத்து விட்டது. இதையடுத்து வரைவு மசோதா குழு அமைக்கப்பட்டதற்கான நோக்கம் தோல்வியடைந்தது. 
இதை எதிர்த்து அன்னா ஹசாரே அடுத்த மாதம் 16ம் திகதி முதல் கால வரையற்ற உண்ணாவிரத போராட்டத்தை நடத்த உள்ளார். கடந்த மாதம் 4ம் திகதி டில்லி ராம் லீலா மைதானத்தில் உண்ணாவிரதம் இருந்த யோகா குரு ராம்தேவ் மற்றும் அவரது ஆதரவாளர்களை பொலிஸார் விரட்டிய டித்தனர். 
இதனால் அந்த போராட்டம் தோல்வியில் முடிந்தது. இது போன்ற நிலை அடுத்த மாதம் உண்ணாவிரத போராட்டம் நடத்தும் தனக்கும் ஏற்பட்டு விடக் கூடாது எனக்கோரி அன்னா ஹசாரே இன்று சுப்ரீம் கோர்ட்டில் மனு செய்ய உள்ளார். இது குறித்து ஹசாரே நிருபர்களிடம் குறிப்பிடுகையில், “ஜனநாயக ரீதியாக போராட்டம் நடத்த ஒவ்வொரு குடிமகனுக்கும் உரிமை உண்டு.
என்னுடைய போராட்டத்தையும் ஒடுக்க அரசு திட்டமிட்டுள்ளது. எனவே தான் அடுத்த மாதம் நான் நடத்த உள்ள போராட்டத்தை அரசு தடுத்தால் அதில் தலையிட வேண்டும் எனக் கோரி சுப்ரீம் கோர்ட்டில் மனு செய்ய உள்ளேன். போராட்டத்தை ஒடுக்க இது என்ன ஜனநாயக நாடா அல்லது சர்வாதிகார நாடா? என்னுடைய போராட்டம் ஒடுக்கப்படக் கூடாது” என்றார். லோக்பால் வரைவு மசோதா குழுவில் இடம் பெற்றிருந்த பிரசாந்த் பூஷன் குறிப்பிடுகையில், ஹசாரேவின் உண்ணாவிரத போராட்டத்தை அரசு தடுத்தால் மக்கள் எழுச்சி பெரிய அளவில் இருக்கும்.
