குஜராத் வளர்ச்சிக்கு காங்கிரஸ்தான் காரணம்:தேர்தல் பிரசாரத்தை ஆரம்பித்தார் சோனியா


குஜராத் மாநிலத்தின் வளர்ச்சிக்கு 50 சதவீத நிதியினை மத்திய அரசு வழங்கி வருகிறது. இதனை முதல்வர் மோடி, சொல்ல மறுக்கிறார். இது அவருக்கு தெரியாதா, இம்மாநிலத்தில் பா. ஜ. ஆட்சி செய்தாலும், காங். அரசு உரிய உதவியை செய்து வருகிறது. குஜராத்தின் வளர்ச்சிக்கு காங்கிரஸ் அரசு தான் காரணம் என காங். தலைவர் சோனியா கூறினார்.
குஜராத் மாநிலம், சட்டமன்ற தேர்தலை எதிர்நோக்கி இருக்கும் சூழ்நிலையில் காங். தலைவர் சோனியா தேர்தல் பிரசாரத்தை துவக்கி வைக்க குஜராத் வந்தார். 
கடந்த இரு நாட்களாக சோனியாவின் வெளிநாட்டு செலவு குறித்து கருத்து தெரிவித்த அம்மாநில முதல்வர் நரேந்திர மோடிக்கு காங். கண்டனம் தெரிவித்து வருகிறது.இந்த பரபரப்பான சூழ்நிலையில் காங். தலைவர் சோனியா தேர்தல் பிரசாரத்திற்கான குஜராத் வந்தார்.
ராஜ்கோட்டில் நடந்த விவசாயிகள் மாநாட்டில் சோனியா பேசியதாவது. குஜராத் மாநிலத்தில் விவசாயிகளின் நலனுக்காக மத்திய அரசு தேவையான உதவிகளை செய்து வருகிறது. 
குஜராத் மாநிலத்தின் வளர்ச்சியில் காங்கிற்கு பங்கு உள்ளது. நாங்கள் எப்போதுமே காந்திய கொள்கையினை பின்பற்றி வருகிறோம். இம்மாநிலத்திற்கு மத்திய அரசு 50 சதவீதம் நிதியினை வழங்கி வரு கிறது. இது முதல்வர் மோடி, மறைக் கிறார். அவருக்கு தெரியாதா. எண்ணெய் தேவைக்காக 80 சதவீதத்தினை இறக்குமதி மூலம் நிறைவு செய்யப்படுவதால் டீசல் விலை உயர்வு அறிவிக்கப்பட்டுள்ளது.
இங்கு மத்திய அரசு கொண்டு வந்துள்ள அந்நிய நேரடி முதலீட்டினை அனுமதித்தால் விவசாயிகள் பலன் அடைவர். குஜராத் வளர்ச்சியின் மீது காங். எப்போதும் அக்கறை கொண்டு வருகிறது என்றார்.
