எதிர்க்கட்சித் தலைவர் ரணில் நாளை மட்டு விஜயம்


கிழக்கு மாகாண சபை உள்ளிட்ட மூன்று மாகாண சபைகளுக்குமான பிரசாரப்பணிகள் சூடுபிடித்திருக்கின்ற நிலையில் ஜக்கிய தேசியக் கட்சியின் தலைவரும் எதிர்க்கட்சித் தலைவருமான ரணில் விக்கிரமசிங்க நாளை சனிக்கிழமை மட்டக்களப்பு மாவட்டத்துக்கு விஜயம் செய்யவுள்ளார்.
ஜக்கிய தேசியக் கட்சியின் பிரசாரப் பணிகளை முன்னெடுத்துச் செல்லவரும் எதிர்க்கட்சித் தலைவர் நாளை மட்டக்களப்பு கறுவப்பங்கேணி சன்ப்ளவர் விளையாட்டுக் கழக மைதானத்தில் இடம்பெறவுள்ள விசேட சந்திப்பிலும் கலந்து கொள்ளவுள்ளதாக ஜக்கிய தேசியக் கட்சியின் மட்டக்களப்பு மாவட்ட வேட்பாளர் வி.டி.எம்.முபாறக் தெரிவித்துள்ளார்.
இதேவேளை எதிர்க்கட்சித் தலைவர் ரணில் விக்கிரமசிங்கவை காத்தான்குடிக்கு அழைத்து வருவதற்கான ஏற்பாடுகளையும் செய்திருப்பதாக ஜக்கிய தேசியக் கட்சியின் மட்டக்களப்பு மாவட்ட வேட்பாளர் வி.டி.எம்.முபாறக் மேலும் தெரிவித்துள்ளார்.

