ஏ. ரி. எம். இயந்திரத்தைதூக்கிச் சென்ற திருடர்கள்!


மகாராஷ்டிரா மாநிலத்தில் ஏ. ரி. எம். ஒன்றுக்குள் புகுந்த திருடர்கள், அங்கு பொருத்தப்பட்டுள்ளகெமரா, தங்களை காட்டிக் கொடுத்துவிடக் கூடாது என்பதற்காக, ஏ. ரி. எம். இயந்திரத்தையே, தூக்கிச் சென்ற சம்பவம், பரபரப்பை ஏற்படுத்தியுள்ளது. இந்த இயந்திரத்தில் 7.6 இலட்ச ரூபாய் இருந்ததாக, அதிகாரிகள் தெரிவித்துள்ளனர். 
மகாராஷ்டிரா மாநிலம் புனே அருகே சிகாலி என்ற பகுதியில் அதிகாலை 2 மணிக்கு, மக்கள் நடமாட்டம் இல்லாத நேரத்தில், ஏ. ரி. எம். முக்குள் புகுந்தனர். அங்கு கண்காணிப்பு கெமரா பொருத்தப்பட்டுள்ளதை அவர்கள் ஏற்கனவே அறிந்திருந்தனர். அங்கிருந்த விளம்பர பலகை ஒன்றின் மூலம் ஏ. ரி. எம். மின் நுழைவாயிலில் பொருத்தப்பட்டுள்ள கெமராவை மறைத்தனர். இருந்தாலும், விளம்பர பலகையை வைத்து, கெமராவை மறைத்தது அதில் பதிவாகி இருக்கலாம் என, சந்தேகப்பட்டனர்.
உஷாரடைந்த திருடர்கள், அங்கிருந்த ஏ. ரி. எம். இயந்திரத்தையே பெயர்த்தெடுத்து சென்று விட்டனர். கெமராவில் படம் பிடிக்கப்படும் காட்சிகள், ஏ. ரி. எம். இயந்திரத்தில் உள்ள &#39;டிஸ்க்&#39;கில் தான், பதிவாகும் என தெரிந்ததால், இயந்திரத்தையே அங்கிருந்து எடுத்துச் சென்று விட்டனர். அடுத்த நாள் காலையில் அருகில் உள்ள கடைக்காரர் அங்கு ஏ. ரி. எம். இயந்திரம் இல்லாததை அறிந்து பொலிஸில் புகார் செய்தார். சம்பவ இடத்துக்கு வந்த பொலிஸார் விசாரணையை தொடங்கினர்.
