சட்ட விரோதமாக ஆட்டிறைச்சி கடத்தியவர்கள் கைது

(தினகரன் செங்கடகல நிருபர்)
சட்டவிரோதமாக அநுமதிப்பத்திரமின்றி 242 கிலோ ஆட்டிறைச்சியை கடத்திச் சென்ற இரு நபர்களை கடுகண்ணாவ பொலிஸார் கைது செய்துள்ளனர்.
பொலிஸார் தங்களை நீதிமன்றத்தில் ஆஜர்படுத்துவதை தடுக்கும் வகையில் இச் சந்தேக நபர்கள் பொலிஸாருக்கு இலஞ்சமாக 25,000 ரூபா பணத்தை வழங்கவும் முற்பட்டுள்ளனர்.
உதவி இன்ஸ்பெக்டர் குலத்துங்க தலைமையிலான பொலிஸ் கோஷ்டியினரே உடுநுவரவெலம்பொட என்ற இடத்தில் இவர்களை சோதணைக்குட்படுத்தி அனுமதிப்பத்திரமின்றி சட்ட விரோதமாக 242 கிலோ ஆட்டிறைச்சியை எடுத்துச்சென்றபோது கைது செய்துள்ளனர்.
சட்ட விரோதமாக இறைச்சியை கடத்திச் சென்றமை இம் மோசடியை மறைப்பதற்காக 25,000 ரூபா பணத்தை இலஞ்சமாக வழங்க முற்பட்டமை போன்ற குற்றச்சாட்டின் பேரில் இவர்களுக்கெதிராக கண்டி நீதிமன்றத்தில் வழக்கு தாக்கல் செய்துள்ளனர். (ஐ)
