நல்லிணக்க ஆணைக்குழுவின் சிபாரிசுகளை அரசாங்கம் நிறைவேற்றத் தவறாது

கற்றுக் கொண்ட பாடங்கள் மற்றும் நல்லிணக்க ஆணைக்குழுவின் சிபாரிசுகளை அரசாங்கம் தவறாமல் அமுலாக்குமென்று, எல்லோ ராலும் வரவேற்கப்படும் ஒரு நல்ல கருத்தை ஜனாதிபதியின் செயலாளர் திரு. லலித்வீரதுங்க தெரிவித்திருக்கிறார். இவ்வாணைக் குழுவின் அறிக்கையை நடைமுறைப்படுத்துவதற்காக இரண்டு அல்லது மூன்று அமைச்சுகளுக்கிடையிலான குழுக்கள் தற்போது செயற்பட்டு வருவதாகவும் அவர் கூறியுள்ளார்.
கற்றுக் கொண்ட பாடங்கள் மற்றும் நல்லிணக்க ஆணைக்குழுவின் சிபாரிசுகளை அரசாங்கம் நிறைவேற்றப் போவதில்லையென்று வெளி யாகிவரும் கருத்துக்கள் தொடர்பாகவே ஜனாதிபதியின் செய லாளர் இந்தத் தகவலை தெரிவித்துள்ளார். இந்த இரண்டு அல்லது மூன்று குழுக்கள் பொலிஸ் திணைக்களத்துடனும், பாதுகாப்பு அமைச்சு டனும், சட்டமா அதிபர் திணைக்களத்துடனும் ஆணைக்குழுவின் சிபாரிசுகளை நிறைவேற்றுவது குறித்து விரிவான கலந்துரையாடல் களை நடத்தி வருவதாக அறிவிக்கப்படுகிறது.
கற்றுக் கொண்ட பாடங்கள் மற்றும் நல்லிணக்க ஆணைக்குழுவின் சிபாரிசுகளை அரசாங்கம் முழு மனதுடன் ஏற்றுக் கொண்டுள்ளது. இப்போது அதனை சட்டபூர்வமான முறையில் நடைமுறைப்படுத்து வதற்கான வழிமுறைகளை பரிசீலனை செய்து வருகிறதென்று அறிவிக்கப்படுகிறது.
ஐக்கிய மக்கள் சுதந்திர முன்னணியில் அங்கத்துவம் வகிக்கும் ஓரிரு கட்சிகள் கற்றுக் கொண்ட பாடங்கள் மற்றும் நல்லிணக்க ஆணைக் குழுவின் சிபாரிசுகள் குறித்து அந்தளவிற்கு திருப்தி அடையாதி ருக்கின்ற போதிலும், இந்த சிறு கருத்து மோதல்கள் சமரசமாக தீர்த்து வைக்கப்படுமென்று நம்பகரமான அரசாங்க வட்டாரங்கள் தெரிவித்தன. தமிழ் தேசிய கூட்டமைப்பும், வேறு சில தமிழ் கட்சி களும் நாட்டின் இனப்பிரச்சினைக்கு சமரச தீர்வொன்றை ஏற் படுத்த வேண்டுமாயின் உத்தேச தீர்வின்படி அதிகார பரவலாக்கல் நிறைவேற்றப்படும் போது, மாகாண சபைகளுக்கு பொலிஸ் அதி காரத்தையும், காணி அதிகாரத்தையும் வழங்க வேண்டுமென்று வலியுறுத்தி வருகின்றன.
ஜனாதிபதி மஹிந்த ராஜபக்ஷ அவர்கள் இவ்விரு கோரிக்கைகளுக்கு நேரடியாக பதில் கொடுக்காவிட்டாலும் இவ்விரு கோரிக்கைகள் தொடர்பான முறையில் அதிகாரப்பரவலாக்கலை மேற்கொள்வதற்கு இப்போது நடவடிக்கைகளை எடுத்து வருவதாக அறிவிக்கப்படுகிறது.
பொலிஸ் அதிகாரத்தை மாகாணசபைகளுக்கு அரசாங்கத்தினால் கொடு க்க முடியாதிருப்பதற்கான பல்வேறு காரணங்களை முன்வைத் துள்ள அரசாங்கத்தரப்பினர், பொலிஸ் அதிகாரத்தைப் போன்ற சரிசமமான அதிகாரத்தை சிறுபான்மை மக்களுக்கு குறிப்பாக, தமிழ் மக்கள் வாழ்ந்து கொண்டிருக்கும் பிரதேசங்களில் நடைமுறைப் படுத்துவதற்கான முதல் நடவடிக்கையாக தமிழ் மக்கள் வாழும் பிரதேசத்தில் கூடுதலான அளவு தமிழ் பேசும் தமிழர்களையும், முஸ்லிம்களையும் பொலிஸ் படையில் சேர்த்துக் கொள்வதென்ற தீர்மானம் எடுக்கப்பட்டுள்ளது.
இதனடிப்படையில் சமீபத்தில் கட்டுகுருந்தவில் அமைந்துள்ள பொலிஸ் பயிற்சி கலாசாலையில் பயிற்சி பெற்ற தமிழ், முஸ்லிம் பொலிஸ் அதிகாரிகளும், பொலிஸ் பெண் உத்தியோகத்தர்களும் வடபகுதி யில் சேவையாற்றுவதற்காக இப்போது தெரிவு செய்யப்பட்டுள்ளார்கள்.
ஒரு நாட்டில் ஜனநாயகம் தழைத்தோங்க வேண்டுமானால் அந் நாட்டில் பொதுமக்களுக்கும், பொலிஸாருக்கும் இடையில் புரிந்து ணர்வையும், நல்லுறவையும் ஏற்படுத்துவது அவசியமாகும். அதன் மூலமே பொலிஸாரை மக்களும், மக்களை பொலிஸாரும் தங்கள் உடன்பிறவா சகோதரர்களாக மதித்து அன்புடன் பழகி இரு தரப் பினருக்கிடையில் பாதிப்பு ஏற்படாத வகையில் நல்லிணக்கப்பாட்டை ஏற்படுத்த முடியும்.
பொலிஸ் மா அதிபராக சமீபத்தில் நியமிக்கப்பட்டிருக்கும் திரு. என்.கே. இளங்கக்கோன், பொலிஸ் திணைக்களத்தின் பக்கசார்பற்ற நிலைப் பாட்டுக்கு மெருகூட்டும் ஒரு நேர்மையான பொலிஸ் உத்தியோகத் தராவார். அவர், பொலிஸார் பொதுமக்களின் நண்பர்களாக தங்கள் கடமையை செய்ய வேண்டுமென்றும், பொதுமக்களை தங்கள் எதிரி களாக நினைத்து பொலிஸார் அவர்களை துன்புறுத்தலாகாதென்றும், குற்றமிழைத்தவர்களை தண்டிப்பதற்கும் பொலிஸார் கூடியவரையில் வன்முறைகளற்ற வகையில் தங்கள் கடமைகளை செய்வதன் மூலம் பொலிஸ், பொதுமக்கள் நல் உறவை பேணிப்பாதுகாக்க முடியு மென்றும் அறிவுறுத்தியுள்ளார்.
தாங்கள் கடமை புரியும் பிரதேசங்களில் உள்ள மக்களின் மொழியை பொலிஸ் உத்தியோகத்தர்கள் தெரிந்து கொள்ளாதிருப்பதே பொலி ஸாருக்கும் பொதுமக்களுக்கு மிடையிலான முரண்பாட்டுக்கு பிர தான காரணம் என்பதை தெரிந்து வைத்திருக்கும் பொலிஸ்மா அதிபர், நாடெங்கிலுமுள்ள சகல பொலிஸ் நிலையங்களிலும் குறைந்த பட்சம் மூன்று தமிழ் தெரிந்த பொலிஸ் உத்தியோகத்தர்களை கட் டாயமாக சேவையில் ஈடுபடுத்த வேண்டுமென்றும் சம்பந்தப்பட்ட தமது அதிகாரிகளுக்கு உத்தரவு பிறப்பித்துள்ளார்.
அரசாங்கத்தின் சிரேஷ்ட அமைச்சரான வாசுதேவ நாணயக்காரவின் தலைமையில் அரசாங்கம் இப்போது நடைமுறைப்படுத்தி வரும் மும்மொழிக் கொள்கையையும் சிறந்த முறையில் பொலிஸார் நடை முறைப்படுத்த வேண்டுமென்றும் அவர் தமது அதிகாரிகளுக்கு உத்தரவு பிறப்பித்துள்ளார்.
உடனடியாக சகல பொலிஸ் உத்தியோகத்தர்களுக்கும் ஆங்கில மொழி யறிவை கற்றுக் கொடுப்பது கஷ்டமாக இருப்பின் குறைந்தபட்சம் தமிழ், சிங்களம் ஆகிய இரு மொழிகளில் பொலிஸார் தேர்ச்சி பெற்றிருப்பது அவசியமென்று வலியுறுத்தியுள்ளார். தமிழிலும் சிங்களத்திலும் பொலிஸார் தேர்ச்சி பெற்றிருக்க வேண்டும் என்ப தற்காக சகல பொலிஸ் நிலையங்களிலும் இப்போது விசேட தமிழ் மொழிப்பயிற்சி வகுப்புகள் வாரத்திற்கு இரு தடவைகளாவது நடத் தப்படுகிறது.
இவ்விதம் நாட்டை எதிர்நோக்கியிருக்கும் நியாயபூர்வமான, யதார்த்த மான பிரச்சினைகளுக்கு தீர்வை ஏற்படுத்துவது மிகவும் இலகு வான விடயமாகும். இவ்விதம் சிறிய பிரச்சினைகளை விட்டுக் கொடுக்கும் மனப்பான்மையுடனும், புரிந்துணர்வுடன் தீர்த்துக் கொண்டால் பாரிய பிரச்சினைகளுக்கு இலகுவில் தீர்வு காண்பது சாத்தியமாகும்.
இனப்பிரச்சினைக்கு தீர்வு காண்பதற்காக மீண்டும் எமது அரசியல் சாசனத்தின் கீழ் இரண்டாவது சபையான செனட் சபையை ஏற் படுத்தலாம் என்ற ஒரு நல்ல யோசனையை ஜனாதிபதி அவர்கள் இப்போது முன் வைத்திருக்கிறார். இந்த யோசனைகள் நிறைவேற் றப்படும்போது எங்கள் நாட்டில் இனப்பிரச்சினை தானாகவே மறைந்துவிடும் என்ற நம்பிக்கை அரசாங்கத்திற்கும் மக்களுக்கும் இருக்கிறது.
