எந்த ஆட்சி அமைந்தாலும் 
10 ஆசனம் தான் வித்தியாசம் 


சுப்ரமணியம் சுவாமி
‘தமிழகத்தில் எந்த கட்சி ஆட்சி அமைத்தாலும் 10 ஆசனங்கள் தான் வித்தியாசம் இருக்கும். அதே சமயத்தில் ஜெயலலிதா முதல்வராக முடியாது’ என்று சுப்ரமணியசாமி கூறினார். அகில இந்திய ஜனதா கட்சித் தலைவர் சுப்ரமணியசாமி நேற்று முன்தினம் அளித்த பேட்டி, சோனியாகாந்தி மீது வழக்கு தொடர பிரதமர் மன்மோகன் சிங்கிடம் அனுமதி கேட்டுள்ளேன்.
இதற்கான கடிதத்தை 15ம் திகதி பிரதமர் அலுவலகத்தில் கொடுத்துள்ளேன். சோனியாகாந்தி கேபினட் அந்தஸ்தில் அரசு பதவியில் இருப்பதால், அவர் மீது வழக்கு தொடர பிரதமரின் அனுமதி தேவை. 3 மாதத்துக்குள் அனுமதி தரவில்லை என்றால், உச்ச நீதிமன்றத்தில் வழக்கு தொடர்வேன். தமிழகத்தில் எந்த கட்சி ஆட்சி அமைத்தாலும் 10 ஆசனங்கள் வித்தியாசத்தில் தான் வெற்றி பெற்று ஆட்சி அமைக்க முடியும். அதே சமயத்தில் ஜெயலலிதா முதல்வராக முடியாது.
அதிமுகவில் போட்டியிட ஆசனம் பெற்றவர்கள், சசிகலாவுக்கு பணம் கொடுத்துதான் பெற்றிருக்கிறார்கள். லோக்பால் வரைவு மசோதா சம்பந்தமாக அன்னா ஹசாரே முயற்சி நல்ல நடவடிக்கைதான்.
அவரை வைத்து சில தொண்டு நிறுவனங்கள், தங்களை விளம்பரப்படுத்திக் கொள்கின்றன என சுப்ரமணியசாமி கூறினார்.
