மன்னாரில் டெங்கு ஒழிப்பு வேளைத்திட்டம் ஆரம்பம்


டெங்கு ஒழிப்பு வாரத்தையொட்டி இன்று திங்கட்கிழமை முதல் மன்னார் மாவட்டத்தில் டெங்கு ஒழிப்பு தொடர்பான விசேட வேளைத்திட்டம் ஒன்று ஆரம்பிக்கப்பட்டுள்ளதாக மன்னார் மாவட்ட அனர்த்த முகாமைத்துவ நிலையத்தின் உதவிப்பணிப்பாளர் எம்.ஏ.சி.முகமட் றியாஸ் தெரிவித்தார்.

டெங்கு ஒழிப்பு வேளைத்திட்டத்தின் 100 நாள் வேளைத்திட்டம் கடந்த சனிக்கிழமை ஆரம்பிக்கப்பட்ட நிலையில் மன்னார் மாவட்டத்தில் இன்று திங்கட்கிழமை 15 ஆம் திகதி தொடக்கம் எதிர்வரும் ஞாயிற்றுக்கிழமை 21 ஆம் திகதி வரை மன்னார் மாவட்டத்தில் குறித்த டெங்கு ஒழிப்பு வாரம் அமுல்படுத்தப்படவுள்ளது.
இந்நிலையில் இன்று காலை 8 மணியளவில் மன்னார் நகர சபை வழாகத்தினுள் ஆரம்ப நிகழ்வு இடம்பெற்றது.
இதன் போது மன்னார் நகர சபையின் செயலாளர் குரூஸ், மன்னார் மாவட்ட பொது சுகாதார வைத்திய அதிகாரி டாக்டர் என்.குனசீலன்,மன்னார், தலைமன்னார் பொலிஸ் நிலைய பொறுப்பதிகாரிகள் உட்பட நூற்றுக்கணக்கான பொலிஸார்கள் கலந்து கொண்டனர்.
பொலிஸார் வீடு வீடாகச் சென்று டெங்கு தொடர்பான விழிப்புணர்வு மக்களுக்கு வழங்குவதோடு அது தொடர்பான துண்டுப்பிரசுரங்களையும் வழங்குவர்.

பின் வீடுகள் பரிசோதனைக்குட்படுத்தப்பட்டு டெங்கு நுளம்பு பெருகுவதற்கான சூழ்நிலை குறித்த வீடுகளில் காணப்பட்டால் அபாயம் என சிகப்பு நிற ஸ்டிக்கரும், டெங்கு நுளம்பு பெருகுவதற்கான சூழ்நிலை காணப்படாத பட்சத்தில் டெங்கு நுளம்பு பெருகுவதற்கான சூழ்நிலை இல்லை என்ற பச்சை நிற ஸ்டிக்கரும் ஒட்டப்படும். பின் அபாயம் என்ற சிகப்பு நிற ஸ்டிக்கர் ஒட்டப்பட்ட வீட்டு உரிமையாளர்களுக்கு எதிராக சட்ட நடவடிக்கைகள் எடுக்கப்படும் என தெரிவிக்கப்பட்டுள்ளது.

தற்போது பொலிஸாரும் அதிகாரிகளும் வீடு வீடாகச் சென்று டெங்கு ஒழிப்பு வேளைத்திட்டத்தை முன்னெடுத்து வருகின்றமையும் குறிப்பிடத்தக்கது.

