அனைத்து திரையரங்குகளிலும்தேசிய கீதம் ஒலிக்க வேண்டும்

நடிகர் சரத்குமார்
அகில இந்திய சமத்துவ மக்கள் கட்சித் தலைவரும், நடிகருமான சரத்குமார் வெளியிட்டுள்ள அறிக்கையில் கூறியி ருப்பதாவது, பல ஆண்டுகளுக்கு முன் தமிழக திரையரங்குகளில் படம் முடிந்ததும் தேசிய கீதம் இசைக்கும் வழக்கம் இருந்தது. படம் முடிந்து வெளியேறும் அவசரத்தில் பெரும்பாலான மக்கள் தேசியகீதம் முடியும் வரை நின்று மரியாதை செலுத்துவதில்லை என்ற காரணத்தால் தேசியகீதம் இசைக்கும் வழக்கம் நிறுத்தப்பட்டது.
மும்பை உள்ளிட்ட நகரங்களில் படங்கள் தொடங்குவதற்கு முன்பே தேசியகீதம் இசைக்கப்படுவது போல தமிழக திரையரங்குகளில் விளம்பரங்கள் முடிந்த பிறகு படங்கள் தொடங்குவதற்கு முன்பே தேசியகீதம் இசைக்கப்பட வேண்டும்.
இன்றைய தலைமுறையினரிடமும், வருங்கால சந்ததியினர்களிடமும் நாட்டுப்பற்றை வளர்க்கவும், தேசியக்கொடி க்கு தகுந்த மரியாதை கிடைக்கவும் தேசியகீதம் ஒலிக்கச் செய்ய வேண்டும். அனைத்து தொலைக்காட்சிகளிலும் ஒரு முறையாவது ஒளிபரப்ப வேண்டும். மத்திய மாநில அரசு இந்த கோரிக்கையை ஏற்று தகுந்த உத்தரவுகள் பிறப்பிக்க வேண்டும். இவ்வாறு அவர் அதில் கூறியுள்ளார்.
